Kannada-LLM-Labs/Wikipedia-Kn huggingface dataset:
ಶಾಕೂತಿ

ಶಾಕೂತಿ ಗೋವಾದಲ್ಲಿ ತಯಾರಿಸಲ್ಪಡುವ ಒಂದು ಮೇಲೋಗರವಾಗಿದೆ. ಇದರಲ್ಲಿ ಬಿಳಿ ಗಸಗಸೆ ಬೀಜಗಳು, ಹೋಳು ಮಾಡಿದ ಅಥವಾ ತುರಿದ ಕೊಬ್ಬರಿ ಮತ್ತು ದೊಡ್ಡ ಒಣ ಕೆಂಪು ಮೆಣಸಿನಕಾಯಿ ಸೇರಿದಂತೆ ಸಂಬಾರ ಪದಾರ್ಥಗಳನ್ನು ಸೇರಿಸುವ ಪ್ರಕ್ರಿಯೆಯು ಸಂಕೀರ್ಣವಾಗಿದೆ. ಇದನ್ನು ಸಾಮಾನ್ಯವಾಗಿ ಚಿಕನ್ ಅಥವಾ ಕುರಿಮರಿ ಮಾಂಸದಿಂದ ತಯಾರಿಸಲಾಗುತ್ತದೆ. ಕೊಂಕಣಿ ಭಾಷೆಯಲ್ಲಿ ಇದನ್ನು ಶಾಗೋತಿ ಎಂದು ಕರೆಯಲಾಗುತ್ತದೆ.

ಗೋವಾದಲ್ಲಿನ ಶಾಕೂತಿ ತನ್ನ ಮೂಲವನ್ನು ಗೋವಾದ ಪೆರ್ನೆಂ ತಾಲ್ಲೂಕಿನ ಹರ್ಮಲ್‌ನಲ್ಲಿ (ಈಗ ಅರಂಬೋಲ್) ಹೊಂದಿದೆ. ಹಳೆಯ ದಿನಗಳಲ್ಲಿ ಇಲ್ಲಿ ಮೀನುಗಾರರು ಮೀನುಗಳನ್ನು ತಾಜಾ ಆಗಿ ಬಲೆಗಳಲ್ಲಿ ಅಥವಾ ಸ್ಥಳೀಯ ಕೋಳಿಗಳನ್ನು ಹಿಡಿದು ಈ ಖಾದ್ಯಕ್ಕಾಗಿ ಮಾಂಸರಸವನ್ನು ತಯಾರಿಸುತ್ತಿದ್ದರು. ಈ ಮಾಂಸರಸವು ಸಾಮಾನ್ಯವಾಗಿ ಕರಿ ಮೆಣಸು, ಮೆಣಸಿನಕಾಯಿ, ಅರಿಶಿನ, ಈರುಳ್ಳಿ, ಜಾಯಿಕಾಯಿ, ದಾಲ್ಚಿನ್ನಿ, ಲವಂಗ ಇತ್ಯಾದಿಗಳಂತಹ ಸ್ಥಳೀಯ ಸಂಬಾರ ಪದಾರ್ಥಗಳನ್ನು ಬಳಸುತ್ತಿತ್ತು. ಸೌಮ್ಯವಾಗಿ ಸುಟ್ಟು ಬೇಯಿಸಿದ ತೆಂಗಿನಕಾಯಿ ಅತಿ ಮುಖ್ಯ ಪದಾರ್ಥವಾಗಿತ್ತು ಮತ್ತು ಇದನ್ನು ನಯವಾಗಿ ತುರಿದು ಸ್ವಲ್ಪ ಬಾಡಿಸಲಾಗುತ್ತಿತ್ತು.

ಉಲ್ಲೇಖಗಳು 

ಖಾದ್ಯ, ತಿನಿಸು
ತಿನಿಸು
ಹಝರತ್ ತವಕ್ಕಲ್ ಮಸ್ತಾನ್ ದರ್ಗಾ

ಹಝರತ್ ತವಕ್ಕಲ್ ಮಸ್ತಾನ್ ದರ್ಗಾ, ಬೆಂಗಳೂರು ನಗರದ ಕಾಟನ್ ಪೇಟೆಯಲ್ಲಿರುವ ಸುಮಾರು ೨೦೦ ವರ್ಷಗಳ ಇತಿಹಾಸ ಹೊಂದಿರುವ ಇಸ್ಲಾಂನ ಸೂಫಿ ಪಂಥದ ಆರಾಧನಾ ಸ್ಥಳ. ಈ ದರ್ಗಾವನ್ನು ಬೆಂಗಳೂರು ನಗರದ ಅತ್ಯಂತ ಹಳೇಯ ಹಾಗೂ ದೊಡ್ಡದಾದ ದರ್ಗಾ ಎಂದು ಪರಿಗಣಿಸಲಾಗುತ್ತದೆ.

ಇತಿಹಾಸ 
ಕ್ರಿಸ್ತಶಕ ೧೮ನೇ ಶತಮಾನದ ಮಧ್ಯದಲ್ಲಿ ಬೆಂಗಳೂರು  ಹೈದರಾಲಿಯ ಆಡಳಿತದಲ್ಲಿತ್ತು . ಕ್ರಿಸ್ತಶಕ ೧೫೩೭ರಲ್ಲಿ ಕೆಂಪೇಗೌಡರಿಂದ ಕಟ್ಟಲ್ಪಟ್ಟ ಮಣ್ಣಿನ ಕೋಟೆಯನ್ನು ಕಲ್ಲಿನಿಂದ ಮರು ನಿರ್ಮಿಸುವ ನಿರ್ಧಾರ ಹೈದರಾಲಿಯು ಕ್ರಿಸ್ತಶಕ೧೭೬೧ರಲ್ಲಿ ಕೈಗೊಂಡನು. ಈ ನಿರ್ಮಾಣ ಕಾರ್ಯದಲ್ಲಿ ಪಾಲ್ಗೊಂಡವರಲ್ಲಿ ಮೂವರು ತಮ್ಮ ಸಂಬಳವನ್ನು ನಿರಾಕರಿಸಿದರು ಎಂಬ ವಿಷಯ ಹೈದರಾಲಿಗೆ ತಿಳಿಯಿತು. ಆಗ ಹೈದರಾಲಿಯ ಕಿಲ್ಲೆದಾರ ಇಬ್ರಾಹಿಂ ಖಾನನಲ್ಲಿ ಅವರ ಬಗ್ಗೆ ಮಾಹಿತಿಯನ್ನು ತಿಳಿದು ಹೇಳುವಂತೆ  ಆದೇಶಿಸುವನು. ಇಬ್ರಾಹಿಂ ಖಾನನು ಅವರ ಬಗ್ಗೆ ವಿವಚಾರಿಸುವಾಗ ಕುಂಬಾರ ಪೇಟೆ ಮಸಿದಿಯ ಬಳಿ ಇರುವ ಸೂಫಿ ಸಂತರಾದ, ಹಝರತ್ ತವಕ್ಕಲ್ ಬಾಬಾ, ಹಝರತ್ ಟಿಪ್ಪೂ ಮಸ್ತಾನ್ ಹಾಗೂ ಮಾಣಿಕ್ ಮಸ್ತಾನ್ ಎಂದು ತಿಳಿದು ಬರುತ್ತದೆ. ಹೈದರಾಲಿಯು ಅವರಲ್ಲಿ ಸಂಬಳವನ್ನು ಪಡೆಯುವಂತೆ ವಿನಂತಿಸಿದಾಗ, ಆ ಮೂವರು ಉಪ್ಪಾರ ಪೇಟೆಯ ಬಳಿಯಲ್ಲಿ ಮಸೀದಿ ಕಟ್ಟಿಕೊಡುವಂತೆ ಕೇಳಿಕೊಳ್ಳುತ್ತಾರೆ. ಅದರ ಮೇರೆಗೆ ಹೈದರಾಲಿಯು ಮಸೀದಿ ಕಟ್ಟಿಕೊಡಲು ಒಪ್ಪುತ್ತಾನೆ. ಅದರಂತೆ ಕ್ರಿಸ್ತಶಕ ೧೭೭೭ ರಲ್ಲಿ  ಹೈದರಾಲಿ ಆರಂಭಿಸಿದ ಈ ಮಸಿದಿಯ ನಿರ್ಮಾಣವನ್ನು ಕ್ರಿಸ್ತಶಕ ೧೭೮೩ರಲ್ಲಿ ಆತನ ಮಗ ಟಿಪ್ಪು ಸುಲ್ತಾನನು ಪೂರ್ಣಗೊಳಿಸಿದನು.  ಕ್ರಿಸ್ತಶಕ ೧೭೭೭ರಲ್ಲಿ ತವಕ್ಕಲ್ ಬಾಬಾ ಇಲ್ಲಿ ನಿಧನ ಹೊಂದಿದರು ಎಂದು  ಕಟ್ಟಡದ ಒಳಗೆ ಇರುವ ಸಮಾಧಿಯ ಮೇಲಿರುವ ಬರಹದಿಂದ ತಿಳಿದು ಬರುತ್ತದೆ.

ವಿಶೇಷತೆ 
ಇಲ್ಲಿಯ ಒಂದು ವಿಶೇಷವೆಂದರೆ ಭಾವೈಕ್ಯದ ಸಂಕೇತವೆಂಬಂತೆ ಬೆಂಗಳೂರಿನಲ್ಲಿ ಪ್ರತಿವರ್ಷ ನಡೆಯುವ ಕರಗದ ಸಂದರ್ಭದಲ್ಲಿ ಕರಗದಾರಿಗಳು ಮೊದಲು ಈ ದರ್ಗಾಕ್ಕೆ ಬಂದು, ಅಲ್ಲಿ ಧೂಪಾರತಿ ಸ್ವೀಕರಿಸಿ ನಂತರ ನಗರದ ಪ್ರದಕ್ಷಿಣೆ ಹೊರಡುತ್ತಾರೆ. ಕರಗಧಾರಿಯಾಗುವ ವೀರ ಕುಮಾರನು ಕರಗೋತ್ಸವದ ಮೂರು ದಿನದ ಮುಂಚೆ ಇಲ್ಲಿನ ಮುಝವೀರ್ ಅಂದರೆ ಪೂಜಾರಿಗಳೊಂದಿದೆ ಲಿಂಬೆ ಹಣ್ಣನ್ನು ಪೂಜಿಸಿ ಪರಸ್ಪರ ಬದಲಾಯಿಸಿಕೊಳ್ಳುವುದು ವಾಡಿಕೆ.

ಹರಕೆಗಳು 
ಈ ದರ್ಗಾಕ್ಕೆ ಇಸ್ಲಾಂ ಧರ್ಮದವರಷ್ಟೇ ಅಲ್ಲದೇ ಇತರ ಧರ್ಮದವರೂ ಭೇಟಿ ನೀಡುತ್ತಾರೆ. ತಮ್ಮ ಕಷ್ಟಗಳು ದೂರಾಗಲು ಇಲ್ಲಿನ ಕಿಟಕಿಯ ಸರಳುಗಳಿಗೆ  ಬೀಗ ಹಾಕಿ ಪೂಜೆ ಸಲ್ಲಿಸುವುದು ಇಲ್ಲಿನ ವಾಡಿಕೆ. ಶುಕ್ರವಾರದಂದು ಕವ್ವಾಲಿ ಹಾಡಿ ದೇವರನ್ನು ಆರಾಧಿಸುವುದು ಇಲ್ಲಿನ ಸಂಪ್ರದಾಯ.

ಉಲ್ಲೇಖಗಳು
ಕಲ್ಲಡ್ಕ

ಕಲ್ಲಡ್ಕ ಭಾರತದ ಕರ್ನಾಟಕ ರಾಜ್ಯದ ಬಂಟ್ವಾಳ ತಾಲ್ಲೂಕಿನಲ್ಲಿರುವ ಒಂದು ಹಳ್ಳಿ. ಇದು ಕೆಟಿ (ಕಲ್ಲಡ್ಕ ಟೀ ಅಥವಾ ಕಡಕ್ ಟೀ) ಗೆ ಪ್ರಸಿದ್ಧವಾಗಿದೆ. ಕಲ್ಲಡ್ಕ ಮಂಗಳೂರು ನಗರದಿಂದ ಪೂರ್ವಕ್ಕೆ ೩೨ ಕಿ.ಮೀ. ದೂರದಲ್ಲಿದೆ. ಇದು ಸಮುದ್ರ ಮಟ್ಟದಿಂದ ೨೩ ಮೀ. ಎತ್ತರದಲ್ಲಿದೆ. ಇದು ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲ್ಲೂಕಿನ ಒಂದು ಗ್ರಾಮ. ಕಲ್ಲಡ್ಕಕ್ಕೆ ಹತ್ತಿರದ ರೈಲು ನಿಲ್ದಾಣ ಬಂಟ್ವಾಳದಲ್ಲಿದೆ.

ಉಲ್ಲೇಖ
ಕೃಪಾಕರ - ಸೇನಾನಿ

ಕೃಪಾಕರ ಮತ್ತು ಸೇನಾನಿ ಭಾರತದ ಕರ್ನಾಟಕದ ವನ್ಯಜೀವಿ ಛಾಯಾಗ್ರಾಹಕರು . ಅವರು ನ್ಯಾಷನಲ್ ಜಿಯಾಗ್ರಫಿಕ್ ಚಾನೆಲ್ಗಾಗಿ ವೈಲ್ಡ್ ಡಾಗ್ ಡೈರೀಸ್ ಎಂಬ ವನ್ಯಜೀವಿ ಚಲನಚಿತ್ರವನ್ನು ನಿರ್ಮಿಸಿದ್ದಾರೆ.  ಈ ಸಾಕ್ಷ್ಯಚಿತ್ರಕ್ಕಾಗಿ ಅವರು ವಿಶ್ವ ಮಟ್ಟದ ಪ್ರಸಿದ್ಧ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ. 

ಕೃಪಾಕರ ಅವರು ಮೈಸೂರಿನ ಡಿ ಬಾನುಮಯ್ಯ ಕಾಲೇಜಿನಲ್ಲಿ ವ್ಯವಹಾರ ಆಡಳಿತವನ್ನು ಅಧ್ಯಯನ ಮಾಡಿದರು, ಅಲ್ಲಿ ಅವರು ಮೈಸೂರು ವಿಶ್ವವಿದ್ಯಾಲಯದ ಪರವಾಗಿ ಕ್ರಿಕೆಟ್ ಆಡಿದ್ದರು. ಸೇನಾನಿ ಹೆಗ್ಡೆ ಅವರೊಂದಿಗೆ ವೃತ್ತಿಪರವಾಗಿ  ಛಾಯಾಗ್ರಹಣವನ್ನು ತೆಗೆದುಕೊಳ್ಳುವ ಮೊದಲು ಅವರು ಮಂಗಳೂರಿನಲ್ಲಿ ಮತ್ತು ನಂತರ ಬೆಂಗಳೂರಿನಲ್ಲಿ ಪತ್ರಕರ್ತರಾಗಿಯೂ ಕೆಲಸ ಮಾಡಿದ್ದಾರೆ. 

ಸೇನಾನಿ ಹೆಗ್ಡೆ ಮೈಸೂರಿನ ಜಯಚಮರಾಜೇಂದ್ರ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನಿಂದ ಸಿವಿಲ್ ಎಂಜಿನಿಯರಿಂಗ್ ಪದವೀಧರರಾಗಿದ್ದಾರೆ. ಕೃಪಾಕರ ಅವರೊಂದಿಗೆ ವನ್ಯಜೀವಿ ಛಾಯಾಗ್ರಹಣವನ್ನು ಮುಂದುವರಿಸಲು ಅವರು ಲಾಭದಾಯಕ ನಿರ್ಮಾಣ ವ್ಯವಹಾರವನ್ನು ತ್ಯಜಿಸಿದರು. ಒಟ್ಟಾಗಿ ಅವರು ಜನಪ್ರಿಯ ನಿಯತಕಾಲಿಕೆಗಳಿಗೆ ಫೋಟೋ ಪ್ರಬಂಧಗಳನ್ನು ಬರೆದಿದ್ದಾರೆ. ಆರಂಭದಲ್ಲಿ, ಅವರು ಮಂಡ್ಯ ಜಿಲ್ಲೆಯ ಸಣ್ಣ ಪಕ್ಷಿಗಳನ್ನು ಅಧ್ಯಯನ ಮಾಡಿದರು, ವಿಚಿತ್ರವಾದ ಪಕ್ಷಿಗಳ ಜೀವನವನ್ನು ಸೆರೆಹಿಡಿದು ಬದಲಾಗುತ್ತಿರುವ ಆವಾಸಸ್ಥಾನಕ್ಕೆ ಅವುಗಳ ಹೊಂದಾಣಿಕೆಯನ್ನು ದಾಖಲಿಸಿದ್ದಾರೆ. ಅದೇ ಸಮಯದಲ್ಲಿ, ಅವರು ಈ ಪಕ್ಷಿಗಳ ಬಗ್ಗೆ ತಮ್ಮ ಅನುಭವಗಳನ್ನು ದಾಖಲಿಸುವ ಮತ್ತು ಸಾಮಾಜಿಕ ಅಂಶಗಳನ್ನು ನೇಯ್ಗೆ ಮಾಡುವ ಬಗ್ಗೆ ಜನಪ್ರಿಯ ಲೇಖನಗಳನ್ನು ಬರೆದರು. ನಂತರ ಅವರು ತಮಿಳುನಾಡಿನ ಮುದುಮಲೈ ವನ್ಯಜೀವಿ ಅಭಯಾರಣ್ಯಕ್ಕೆ ತೆರಳಿದರು. 

ಕೆ.ಪುಟ್ಟಸ್ವಾಮಿ ಅವರೊಂದಿಗೆ ಸಹ-ಲೇಖಕರಾಗಿರುವ ಅವರ 'ಜೀವ ಜಾಲ' ಪುಸ್ತಕ ವಿಜ್ಞಾನ ಬರವಣಿಗೆಗಾಗಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ 1999 ಅನ್ನು ಗೆದ್ದುಕೊಂಡಿತು.

ಛಾಯಾಗ್ರಹಣ ಕ್ಷೇತ್ರಕ್ಕೆ ನೀಡಿದ ಒಟ್ಟಾರೆ ಕೊಡುಗೆಗಾಗಿ ಅವರು 2006 ರಲ್ಲಿ ಕರ್ನಾಟಕ ಸರ್ಕಾರದಿಂದ ರಾಜ್ಯದ ಅತ್ಯುನ್ನತ ಪ್ರಶಸ್ತಿಯಾದ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಯನ್ನು ಪಡೆದರು. 

ಅವರ ಚಿತ್ರಗಳನ್ನು ಅಂತರರಾಷ್ಟ್ರೀಯ ನಿಯತಕಾಲಿಕೆಗಳಾದ ಜಿಇಒ, ದಿ ಟೈಮ್ಸ್, ಪೀಪಲ್, ಬಿಬಿಸಿ ವನ್ಯಜೀವಿ, ನೇಚರ್ ನಲ್ಲಿ ಪ್ರಕಟಿಸಲಾಗಿದೆ. ಆಕ್ಸ್‌ಫರ್ಡ್ ಸೈಂಟಿಫಿಕ್ ಫಿಲ್ಮ್ಸ್, ಯುಕೆ, ಅವರ ಛಾಯಾಚಿತ್ರಗಳನ್ನು ಮಾರಾಟ ಮಾಡುತ್ತದೆ. 

ಕೃಪಾಕರ ಮತ್ತು ಸೇನಾನಿ, ಆಗಿನ ಅರಣ್ಯ ಅಧಿಕಾರಿ ಡಿ.ಯತೀಶ್ ಕುಮಾರ್ ಅವರೊಂದಿಗೆ ದಕ್ಷಿಣ ಭಾರತದ ಬಂಡೀಪುರ ರಾಷ್ಟ್ರೀಯ ಉದ್ಯಾನದ ಅಂಚಿನಲ್ಲಿರುವ ಸಂರಕ್ಷಣಾ ಪ್ರಯತ್ನವಾದ ನಮ್ಮ ಸಂಘ  ರಚನೆ ಮತ್ತು ಕಾರ್ಯಚಟುವಟಿಕೆಯಲ್ಲಿ ಪ್ರಮುಖ ಪಾತ್ರ ವಹಿಸಿದ್ದಾರೆ. ಉದ್ಯಾನದ ಸುತ್ತಮುತ್ತಲಿನ ಹಳ್ಳಿಗಳಲ್ಲಿ ಅಡುಗೆ ಅನಿಲವನ್ನು ಪರಿಚಯಿಸುವ ಮೂಲಕ ಅರಣ್ಯದಿಂದ ಇಂಧನ ಮರವನ್ನು ತೆಗೆಯುವ ಒತ್ತಡವನ್ನು ಕಡಿಮೆ ಮಾಡುವಲ್ಲಿ ಸಮಾಜವು ಯಶಸ್ವಿಯಾಗಿದೆ. ಸೊಸೈಟಿಯ ಜಾಲವು 194 ಹಳ್ಳಿಗಳನ್ನು ಒಳಗೊಂಡಿದೆ, ಮತ್ತು ಇದುವರೆಗೆ 29,000 ಕುಟುಂಬಗಳು ಅಡುಗೆ ಅನಿಲವನ್ನು ಬಳಸುತ್ತಿದ್ದಾರೆ. ಈ ಯೋಜನೆಯ ಅನನ್ಯತೆಗೆ ಯಾವುದೇ ವಿದೇಶಿ ಮತ್ತು ಸರ್ಕಾರದ ಸಹಾಯವಿಲ್ಲದೆ ಸಂಪೂರ್ಣವಾಗಿ ಸ್ನೇಹಿತರು ಮತ್ತು ಹಿತೈಷಿಗಳು ಧನಸಹಾಯ ನೀಡಿದರು. ಈ ಯೋಜನೆಯು ಈಗ ಸ್ವಾವಲಂಬಿಯಾಗಿದೆ, ಮತ್ತು ಅಂತಹ ಇತರ ಪ್ರಯತ್ನಗಳಿಗೆ ಮಾದರಿಯಾಗಿದೆ.

ಉಲ್ಲೇಖಗಳು 

ಜನ
ಛಾಯಾಗ್ರಾಹಕರು
ವಿಂಡಾಲೂ

ವಿಂಡಾಲೂ ಭಾರತದ ಒಂದು ಮೇಲೋಗರ ಖಾದ್ಯವಾಗಿದೆ. ಇದು ಜನಪ್ರಿಯ ಪೋರ್ಚುಗೀಸ್ ಖಾದ್ಯ ಕಾರ್ನ್ ಡೆ ವಿನ್ಯಾ ಡಾಲೋಸ್ ಮೇಲೆ ಆಧಾರಿತವಾಗಿದೆ. ಇದು ಗೋವಾ, ವಸಾಯಿ, ನೆರೆಯ ಕೊಂಕಣ, ಕೇರಳ ಮತ್ತು ಭಾರತದ ಅನೇಕ ಭಾಗಗಳಲ್ಲಿ ಜನಪ್ರಿಯವಾಗಿದೆ. ಇದು ತನ್ನ ಬ್ರಿಟಿಷ್ ಭಾರತೀಯ ರೂಪದಲ್ಲಿ ಭಾರತದ ಮನೆಗಳಲ್ಲಿ ಹಾಗೂ ಹೊಟೆಲುಗಳಲ್ಲಿ ಪ್ರಧಾನ ಆಹಾರವಾಗಿ ಪರಿಚಿತವಾಗಿದೆ ಮತ್ತು ಹಲವುವೇಳೆ ಉರಿಯುವ ಖಾರದ ಖಾದ್ಯವೆಂದು ಪರಿಗಣಿತವಾಗಿದೆ. ಇದನ್ನು ಸಾಮಾನ್ಯವಾಗಿ ಹಂದಿಮಾಂಸದಿಂದ ತಯಾರಿಸಲಾಗುತ್ತದೆ. ಆದರೆ ಇದನ್ನು ಗೋಮಾಂಸ, ಆಡಿನ ಮಾಂಸ, ಕೋಳಿಮಾಂಸದಂತಹ ಯಾವುದೇ ಬಗೆಯ ಮಾಂಸದಿಂದ, ಮತ್ತು ಟೋಫ಼ೂದಿಂದಲೂ ತಯಾರಿಸಬಹುದು.

ವಿಂಡಾಲೂದ ಬ್ರಿಟಿಷ್ ಭಾರತೀಯ ಬಗೆಗೆ ಮಾಂಸವನ್ನು ವಿನಿಗರ್, ಸಕ್ಕರೆ, ತಾಜಾ ಶುಂಠಿ ಹಾಗೂ ಸಂಬಾರ ಪದಾರ್ಥಗಳಲ್ಲಿ ಊರುಹಾಕಬೇಕು. ನಂತರ ಮತ್ತಷ್ಟು ಸಂಬಾರ ಪದಾರ್ಥಗಳೊಂದಿಗೆ ಬೇಯಿಸಬೇಕು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Vindaloo at The Foods of England

ಖಾದ್ಯ, ತಿನಿಸು
ಸೆರ್ರದೂರಾ

ಸೆರ್ರದೂರಾ ಮಕಾವುದ ಒಂದು ಸುಪರಿಚಿತ ಡಿಜ಼ರ್ಟ್ ಆಗಿದೆ. ಇದು ಕಡೆದ ಕೆನೆ ಮತ್ತು ಪುಡಿಪುಡಿ ಮಾಡಿದ ಮಾರೀ ಬಿಸ್ಕೆಟ್‍ನ ಸರಳ ಸಂಯೋಜನೆಯಾಗಿದ್ದು ಪದರಗಳಿರುವ ನೋಟವನ್ನು ತೋರಿಸುತ್ತದೆ. ಪೊರ್ಚುರ್ಗೀಸ್ ಭಾಷೆಯಲ್ಲಿ ಸೆರ್ರದೂರಾ ಪದದ ಅರ್ಥ ಮರದ ಪುಡಿ ಎಂದು. ಇದು ಪುಡಿಂಗ್‍ನಲ್ಲಿ ಬಿಸ್ಕೆಟ್‌ಗಳನ್ನು ಬಹಳ ನಯವಾಗಿ ಪುಡಿಗಳಾಗಿ ಮಾಡಿದಾಗ ಅವು ಕಾಣುವ ರೀತಿಯನ್ನು ಸೂಚಿಸುತ್ತದೆ.

ಸೆರ್ರದೂರಾ ಮಕಾವುನಲ್ಲಿ ಬಹಳ ಪ್ರಸಿದ್ಧವಾಗಿದೆ. ಇದನ್ನು ಹಾಂಗ್ ಕಾಂಗ್, ಗೋವಾ ಮತ್ತು ವಿವಿಧ ಪೋರ್ಚುಗೀಸ್ ಹಾಗೂ ಸ್ಪ್ಯಾನಿಷ್ ಭಾಷೆ ಮಾತನಾಡಲ್ಪಡುವ ದೇಶಗಳಲ್ಲಿ ಕೂಡ ಕಾಣಬಹುದು.

ಸೆರ್ರದೂರಾದ ಅತ್ಯಂತ ಸಾಮಾನ್ಯ ಘಟಕಾಂಶಗಳೆಂದರೆ ಸಾಂದ್ರೀಕೃತ ಹಾಲು, ಮಾರಿ ಬಿಸ್ಕೆಟ್‌ನ ಪುಡಿ ಮತ್ತು ಕಡೆದ ಕೆನೆ, ಆದರೆ ಕೆಲವೊಮ್ಮೆ ಕಡೆದ ಕೆನೆಯ ಬದಲು ದಟ್ಟವಾದ ಕೆನೆಯನ್ನು ಬಳಸಲಾಗುತ್ತದೆ. ಕಡೆದ ಕೆನೆ ಮತ್ತು ಬಿಸ್ಕೆಟ್ ಪುಡಿಯನ್ನು ಪ್ರತ್ಯೇಕ ಪದರಗಳಾಗಿ ಒಂದು ಡಬ್ಬಿಯಲ್ಲಿ ಹರಡಲಾಗುತ್ತದೆ. ಫ಼್ರಿಜ್‍ನಲ್ಲಿ ಐದರಿಂದ ಆರು ಗಂಟೆ ಸಾಂದ್ರೀಕರಣವಾದ ನಂತರ ಈ ಡಿಜ಼ರ್ಟ್‌ನ್ನು ಬಡಿಸಬಹುದು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 A simple recipe for Serradura
 A detailed recipe for original and oreo flavoured serradura (in Chinese)

ಸಿಹಿತಿನಿಸುಗಳು
ಕೃತ್ತಿಕಾ ರವೀಂದ್ರ

ಕೃತ್ತಿಕಾ ರವೀಂದ್ರ ಕರ್ನಾಟಕದ ಚಲನಚಿತ್ರ ಹಾಗೂ ಕಿರುತೆರೆ ನಟಿಯಾಗಿದ್ದಾರೆ. ಇವರು "ರಾಧಾ ಕಲ್ಯಾಣ" ಎಂಬ ಧಾರವಾಹಿಯ ಮೂಲಕ ಖ್ಯಾತರಾಗಿದ್ದಾರೆ. ೨೦೧೫ರಲ್ಲಿ ನಡೆದ ಕಿರುತೆರೆ ಕಾರ್ಯಕ್ರಮ "ಬಿಗ್ ಬಾಸ್ - ಕನ್ನಡ ೩" ರಲ್ಲಿ ಸ್ಪರ್ಧಿಯಾಗಿ ಭಾಗವಹಿಸಿದ್ದರು.

ಕೌಟುಂಬಿಕ ಹಿನ್ನಲೆ 
ಕೃತ್ತಿಕಾ, ಶಿವಮೊಗ್ಗ ಜಿಲ್ಲೆಯ, ಸಾಗರ ತಾಲೂಕಿನ ಅನಂದಪುರದ  ಹವ್ಯಕ ಬ್ರಾಹ್ಮಣ ಸಮುದಾಯದ ರವೀಂದ್ರ ಹಾಗೂ ಮೀನಾರವರಿಗೆ ದಿನಾಂಕ ೧೭ ಮಾರ್ಚ್ ೧೯೯೪ರಂದು ಜನಿಸಿದರು. ಇವರು ಬಾಲ್ಯದಲ್ಲಿಯೇ ತಮ್ಮ ತಂದೆಯನ್ನು ಕಳೆದುಕೊಂಡರು. ತಾಯಿ ಮೀನಾರವರು ವೃತ್ತಿಯಲ್ಲಿ ಶಿಕ್ಷಕಿಯಾಗಿದ್ದಾರೆ. ಕೃತ್ತಿಕಾ ತಮ್ಮ ಶಿಕ್ಷಣವನನ್ನು ಆನಂದಪುರದ ಸಾಧನಾ ವಿದ್ಯಾ ಕೇಂದ್ರದಲ್ಲಿ ಪಡೆದರು.

ವೃತ್ತಿ ಜೀವನ 
ಕೃತ್ತಿಕಾರವರು ೨೦೦೮ರಲ್ಲಿ  ತಮ್ಮ ೧೪ನೇ ವಯಸ್ಸಿನಲ್ಲಿ "ಪಟ್ರೆ ಲವ್ಸ್ ಪದ್ಮ", ಎಂಬ ಚಿತ್ರದ ಮೂಲಕ ತಮ್ಮ ವೃತ್ತಿ ಜೀವನವನ್ನು ಪ್ರಾರಂಭಿಸಿದರು. ಬಳಿಕ "ಮನೆ ಮಗಳು" ಎಂಬ ಧಾರಾವಾಹಿಯ ಮುಲಕ ಕಿರುತೆರೆಯನ್ನು ಪ್ರವೇಶಿಸಿದರು.  ಇವರು ನಟಿಸಿದ "ರಾಧಾ ಕಲ್ಯಾಣ" ರಾಧಿಕಾ ಪಾತ್ರ ಪ್ರಸಿದ್ದಿ ಪಡೆಯಿತು. ಈ ಧಾರಾವಾಹಿಯು ಸುಮಾರು ಮೂರುವರೆ ವರ್ಷಗಳ ಕಾಲ ಪ್ರಸಾರವಾಯಿತು. ೨೦೧೫ರಲ್ಲಿ ನಡೆದ "ಬಿಗ್ ಬಾಸ್ - ಕನ್ನಡ ೩"ರಲ್ಲಿ ಸ್ಫರ್ಧಿಯಾಗಿ ಭಾಗವಹಿಸಿದ್ದರು.

ಚಲನಚಿತ್ರ/ಧಾರಾವಾಹಿಗಳ ಪಟ್ಟಿ

ಅಭಿನಯಿಸಿದ ಕನ್ನಡ ಚಲನಚಿತ್ರಗಳು

ಅಭಿನಯಿಸಿದ ಧಾರಾವಾಹಿಗಳು

ಉಲ್ಲೇಖಗಳು 

ಚಲನಚಿತ್ರ ನಟಿಯರು
ಶಿಕಂಜಿ

ಶಿಕಂಜಿ ಪಾಕಿಸ್ತಾನದ ಪಂಜಾಬ್ ಪ್ರದೇಶದಲ್ಲಿ ಮತ್ತು ಭಾರತದ ಉತ್ತರದ ಭಾಗದಲ್ಲಿ ಹುಟ್ಟಿಕೊಂಡ ಸಾಂಪ್ರಾದಾಯಿಕ ಬಗೆಯ ಲೈಮೇಡ್ ಅಥವಾ ನಿಂಬೆ ಪಾನಕ. ಇದನ್ನು ಲಿಮುನ್ ಪಾನಿ ಅಥವಾ ನಿಂಬು ಪಾನಿ ಎಂದು ಕೂಡ ಕರೆಯಲಾಗುತ್ತದೆ. ಮೂಲ ಘಟಕಾಂಶಗಳಲ್ಲಿ ನಿಂಬೆ ಅಥವಾ ಲಿಂಬ್ಬೆ ರಸ, ಶುಂಠಿ ರಸ, ಐಸ್ ಮತ್ತು ನೀರು ಸೇರಿವೆ. ಇವುಗಳ ಜೊತೆಗೆ ಶಿಕಂಜಿಯು ಹಲವುವೇಳೆ ಉಪ್ಪು, ಕೇಸರಿ ಮತ್ತು ಜೀರಿಗೆಯಂತಹ ಇತರ ಘಟಕಾಂಶಗಳನ್ನು ಹೊಂದಿರುತ್ತದೆ.

ಮಾಡುವ ವಿಧಾನ 

 ಬೇಕಾಗುವ ಪದಾರ್ಥಗಳು: ಎರಡು ನಿಂಬೆಹಣ್ಣುಗಳು (ಇವುಗಳನ್ನು ಹಿಂಡಿ ನಿಂಬೆರಸವನ್ನು ತೆಗೆಯಬೇಕು), ಒಂದು ಸಣ್ಣ ಚೂರು ಶುಂಠಿ, ಒಂದು ಅಥವಾ ಎರಡು ಟೀ ಚಮಚ ಸಕ್ಕರೆ (ಸಾಧ್ಯವಾದರೆ ಕಚ್ಚಾ), ಅರ್ಧ ಟೀ ಚಮಚ ಉಪ್ಪು ಮತ್ತು ಅರ್ಧ ಟೀ ಚಮಚ ಮೆಣಸು.
 ಪ್ರಕ್ರಿಯೆ: ಒಂದು ಗ್ಲಾಸಿನಲ್ಲಿ ತಂಪಾದ ಕುಡಿಯುವ ನೀರು ಹಾಕಿ ಅದಕ್ಕೆ ನಿಂಬೆ ರಸ, ಶುಂಠಿ, ಸಕ್ಕರೆ, ಉಪ್ಪು ಮತ್ತು ಮೆಣಸನ್ನು ಸೇರಿಸಬೇಕು. ನಂತರ ಅದನ್ನು ಜೋರಾಗಿ ಕಲಕಬೇಕು. ಇದು ಸಾಂಪ್ರದಾಯಿಕ ಪಾಕವಿಧಾನವಾದರೂ ಜನರು ಪುದೀನಾ ಎಲೆಗಳು, ಗುಲಾಬಿ ಜಲ ಇತ್ಯಾದಿಗಳನ್ನು ಬಳಸಿ ಪ್ರಯೋಗ ಮಾಡಬಹುದು.

ಉಲ್ಲೇಖಗಳು 

ಪಾನೀಯಗಳು
ಆನಂದ ಮಠ (ಪುಸ್ತಕ)

ಆನಂದ ಮಠ (ಬಂಗಾಳಿ : আনন্দমঠ), ಬಂಕಿಮ ಚಂದ್ರ ಚಟ್ಟೋಪಾಧ್ಯಾಯರು ರಚಿಸಿದ ಬಂಗಾಳಿ ಭಾಷೆಯ ಕಾದಂಬರಿ. ಬಂಗದರ್ಶನ್‌‌  ಎಂಬ ನಿಯತಕಾಲಿಕದಲ್ಲಿ ಧಾರಾವಾಹಿ ಸ್ವರೂಪದಲ್ಲಿ ಮೊದಲು ಕಾಣಿಸಿಕೊಂಡ ಈ ಕಾದಂಬರಿಯು ಕ್ರಿಸ್ತಶಕ ೧೮೮೨ರಲ್ಲಿ ಪುಸ್ತಕ ರೂಪದಲ್ಲಿ ಪ್ರಕಟವಾಯಿತು.

ವಿಶಿಷ್ಟತೆ 
೧೮ನೇ ಶತಮಾನದ ಅಂತ್ಯದಲ್ಲಿ ಈಸ್ಟ್ ಇಂಡಿಯಾ ಕಂಪೆನಿಯ ವಿರುದ್ದ ನಡೆದ ಸನ್ಯಾಸಿ ಕ್ರಾಂತಿಯನ್ನು ಆಧಾರವಾಗಿಟ್ಟುಕೊಂಡು ಈ ಕಾದಂಬರಿಯನ್ನು ಹೆಣೆಯಲಾಗಿದೆ. ಬ್ರಿಟೀಶ್ ಸಾಮ್ರಾಜ್ಯದ ವಿರುದ್ದ ನಡೆದ ಸ್ವಾತಂತ್ರ್ಯ ಹೋರಾಟದದಲ್ಲಿ ಈ ಕೃತಿಯು ಮಹತ್ವದ ಪಾತ್ರವನ್ನು ವಹಿಸಿದೆ. ಬಾರತದ ರಾಷ್ಟ್ರೀಯತೆಯ ಪ್ರತೀಕವೆಂದು ಭಾವನಾತ್ಮಕವಾಗಿ ಪರಿಗಣಿಸಲಾಗುವ "ವಂದೇಮಾತರಂ" ಗೀತೆಯು ಇದೇ ಕಾದಂಬರಿಯ ಭಾಗವಾಗಿದೆ. ಈ ಗೀತೆಗೆ ಮೊದಲ ಬಾರಿಗೆ ರವೀಂದ್ರನಾಥ ಟ್ಯಾಗೋರ್‌‌‌ರವರು ಸಂಗೀತ ಸಂಯೋಜಿಸಿದ್ದರು. ಬ್ರಿಟೀಶ್ ಸರ್ಕಾರವು ಈ ಪುಸ್ತಕದ ಮೇಲೆ ಹೇರಿದ್ದ ನೀಷೇಧವನ್ನು, ಭಾರತವು ಸ್ವಾತಂತ್ರ್ಯ ಗಳಿಸಿದ ಮೇಲೆ ಹಿಂತೆಗೆಯಲಾಯಿತು.

ಕಥಾವಸ್ತು 
ಆನಂದಮಠ ಎಂಬುದು ಒಂದು ರಾಜಕೀಯ ಕಾದಂಬರಿಯಾಗಿದೆ. ೧೭೭೦ರಲ್ಲಿ ಬಂಗಾಳ ರಾಜ್ಯವು ಎದುರಿಸಿದ ಭೀಕರ ಬರಗಾಲದ ಹಿನ್ನಲೆಯಿಟ್ಟುಕೊಂಡು ಮಹೇಂದ್ರ , ಕಲ್ಯಾಣಿ, ಸತ್ಯಾನಂದ, ಜೀವಾನಂದ, ಭವಾನಂದ ಮತ್ತು ಶಾಂತಿ ಎಂಬ ಮುಖ್ಯ ಪಾತ್ರಗಳ ಸುತ್ತ ನಡೆಯುವ ಕತೆಯಾಗಿದೆ. ಮಹೇಂದ್ರ ಮತ್ತು ಕಲ್ಯಾಣಿ  ಜಮೀನ್ದಾರರ ಕುಟುಂಬಕ್ಕ ಸೇರಿದ ದಂಪತಿ, ಬರಗಾಲದ ಪರಿಣಾಮ, ತಮ್ಮ ಊರಾದ ಪದಚಿನ್ಹವನ್ನು ಬಿಡಬೇಕಾದ ಸನ್ನೀವೇಶ ಉಂಟಾಗುತ್ತದೆ.  ಹೀಗೆ ಊರು ತೊರೆದವರು ಪುಟ್ಟ ಮಗು ಸುಕುಮಾರಿಯ ಜೊತೆ ಕಾಡು ಪಾಲಾಗುತ್ತಾರೆ. ಅಲ್ಲಿ ಆಂಗ್ಲರ ಈಸ್ಟ್ ಇಂಡಿಯಾ ಕಂಪೆನಿಯ ವಿರುದ್ದ ಬಂಡಾಯವೆದ್ದಿರುವ  ಕ್ರಾಂತಿಕಾರಿ ಸನ್ಯಾಸಿಗಳ ತಂಡವು ಸಿಗುವುದು. ಮಹೇಂದ್ರನೂ ಕೂಡ ಆ ತಂಡದೊಡನೆ ಸೇರಿಕೊಂಡು, ಆನಂದ ಮಠ ಸಂಸ್ಥೆಯ ಮುಖ್ಯಸ್ಥ ಸತ್ಯಾನಂದರ ಶ್ರೀರಕ್ಷೆಯಲ್ಲಿ, ಸನ್ಯಾಸಿ ಕ್ರಾಂತಿಯಲ್ಲಿ ಪಾಲ್ಗೊಳ್ಳುತ್ತಾನೆ. ಈ ಕಾದಂಬರಿಯಲ್ಲಿ ಭಾರತವನ್ನು ದುರ್ಗೆ,ಕಾಳಿ ಹಾಗೂ ಜಗದ್ದಾತ್ರಿಯ ಎಂಬ ಮೂರು ರೂಪಗಳ ಭಾರತ ಮಾತೆಯಾಗಿ ವಿವರಿಸುವ ಭಾಗವು ವಿಶೇಷವಾಗಿದೆ.

ಅನುವಾದ ಮತ್ತು ರೂಪಾಂತರ 
ಈ ಕಾದಂಬರಿಯನ್ನು ಕನ್ನಡಕ್ಕೆ ಮೊದಲ ಬಾರಿ ಅನುವಾದಿಸಿದವರು ವೆಂಕಟಾಚಾರ್ಯ ಬಿ.  ಇತರ ಲೇಖಕರು ಮಾಡಿದ ಆನುವಾದಿತ ಆವೃತ್ತಿಗಳು ಕೂಡ ಲಭ್ಯವಿರುವವು. ೨೦೦೭ ರಲ್ಲಿ ಎಸ್. ಆರ್. ರಾಮಸ್ವಾಮಿಯವರು ಕನ್ನಡಕ್ಕೆ ಅನುವಾದ ಮಾಡಿದುದನ್ನು ರಾಷ್ಟ್ರೋತ್ಥಾನ ಸಾಹಿತ್ಯದವರು ಪ್ರಕಟಿಸಿದ್ದಾರೆ. ಆನಂದ ಮಠ ಕಾದಂಬರಿ ಆಧಾರಿತ ಚಲನಚಿತ್ರವು ೧೯೫೨ರಲ್ಲಿ ಹಿಂದಿ ಭಾಷೆಯಲ್ಲಿ ಆನಂದ ಮಠ ಎಂಬ ಹೆಸರಿನಲ್ಲಿ ಬಿಡುಗಡೆಗೊಂಡಿತು. ಪೃಥ್ವಿರಾಜ್‌ ಕಪೂರ್‌, ಪ್ರದೀಪ್ ಕುಮಾರ್, ಗೀತಾ ಬಾಲಿ ನಟಿಸಿದ ಈ ಚಿತ್ರಕ್ಕ್ಕೆ ಹೇಮಂತ್ ಕುಮಾರ್ ಸಂಗೀತ ನಿರ್ದೇಶನ ಮಾಡಿದ್ದರು. ಲತಾ ಮಂಗೇಶ್ಕರ್ ದನಿಯಲ್ಲಿ ಮೂಡಿದ ವಂದೇ ಮಾತರಂ ಹಾಡು ಬಲು ಜನಪ್ರಿಯವಾಗಿತ್ತು.

ಉಲ್ಲೇಖಗಳು  

ಕಾದಂಬರಿಗಳು
ಒಗ್ಗರಣೆ

ಒಗ್ಗರಣೆಯು ಭಾರತ, ನೇಪಾಳ, ಪಾಕಿಸ್ತಾನ, ಬಾಂಗ್ಲಾದೇಶ ಮತ್ತು ಶ್ರೀಲಂಕಾದ ಪಾಕಶೈಲಿಗಳಲ್ಲಿ ಬಳಸಲಾಗುವ ಒಂದು ಅಡುಗೆ ತಂತ್ರವಾಗಿದೆ. ಇದರಲ್ಲಿ ಇಡೀ ಸಂಬಾರ ಪದಾರ್ಥಗಳನ್ನು (ಮತ್ತು ಕೆಲವೊಮ್ಮೆ ಒಣ ಮೆಣಸಿನಕಾಯಿ, ಸಣ್ಣದಾಗಿ ಹೆಚ್ಚಿದ ಶುಂಠಿ ಅಥವಾ ಸಕ್ಕರೆಯಂತಹ ಇತರ ಘಟಕಾಂಶಗಳು ಕೂಡ) ಎಣ್ಣೆ ಅಥವಾ ತುಪ್ಪದಲ್ಲಿ ಸ್ವಲ್ಪ ಕಾಲ ಹುರಿಯಲಾಗುತ್ತದೆ. ಇದರ ಉದ್ದೇಶ ಕೋಶಗಳಿಂದ ಸಾರತೈಲಗಳನ್ನು ಹೊರಬರುವಂತೆ ಮಾಡಿ ಅವುಗಳ ರುಚಿ/ಕಂಪನ್ನು ಹೆಚ್ಚಿಸುವುದಾಗಿರುತ್ತದೆ. ನಂತರ ಒಗ್ಗರಣೆಯನ್ನು ಎಣ್ಣೆಯ ಜೊತೆಗೆ ಒಂದು ಖಾದ್ಯದೊಳಗೆ ಸುರಿಯಲಾಗುತ್ತದೆ. 

ಸಾಮಾನ್ಯವಾಗಿ ಅಡುಗೆಯ ಆರಂಭದಲ್ಲಿ ಒಂದು ಮೇಲೋಗರ ಅಥವಾ ಹೋಲುವ ಖಾದ್ಯಕ್ಕೆ ಇತರ ಘಟಕಾಂಶಗಳನ್ನು ಸೇರಿಸುವ ಮುನ್ನ ಒಗ್ಗರಣೆಯನ್ನು ಮಾಡಿಕೊಳ್ಳಲಾಗುತ್ತದೆ, ಅಥವಾ ಇದನ್ನು ಅಡುಗೆಯ ಕೊನೆಗೆ, ಬಡಿಸುವ ಸ್ವಲ್ಪ ಮುನ್ನ (ತೊವ್ವೆ, ಹುಳಿ ಅಥವಾ ಸ್ಟ್ಯೂಗೆ ಮಾಡಿದಂತೆ) ಖಾದ್ಯಕ್ಕೆ ಸೇರಿಸಬಹುದು.

ಉಲ್ಲೇಖಗಳು 

ಅಡುಗೆ ತಂತ್ರಗಳು
ಆಲೂ ಗೋಬಿ

ಆಲೂ ಗೋಬಿ ಭಾರತೀಯ ಉಪಖಂಡದ ಒಂದು ಸಸ್ಯಾಹಾರಿ ಖಾದ್ಯ. ಇದನ್ನು ಆಲೂಗಡ್ಡೆ, ಹೂಕೋಸು ಮತ್ತು ಸಂಬಾರ ಪದಾರ್ಥಗಳನ್ನು ಹಾಕಿ ತಯಾರಿಸಲಾಗುತ್ತದೆ. ಇದು ಭಾರತೀಯ ಮತ್ತು ಪಾಕಿಸ್ತಾನಿ ಪಾಕಪದ್ಧತಿಗಳಲ್ಲಿ ಜನಪ್ರಿಯವಾಗಿದೆ. ಅರಿಸಿನದ ಉಪಯೋಗದ ಕಾರಣ ಇದು ಬಣ್ಣದಲ್ಲಿ ಹಳದಿಯಾಗಿರುತ್ತದೆ ಮತ್ತು ಸಾಂದರ್ಭಿಕವಾಗಿ ಕರೀಜೀರಿಗೆ ಮತ್ತು ಕರಿಬೇವಿನ ಎಲೆಗಳನ್ನು ಹೊಂದಿರುತ್ತದೆ. ಇತರ ಸಾಮಾನ್ಯ ಘಟಕಾಂಶಗಳಲ್ಲಿ ಬೆಳ್ಳುಳ್ಳಿ, ಶುಂಠಿ, ಈರುಳ್ಳಿ, ಕೊತ್ತುಂಬರಿ ಎಲೆಗೆಳು, ಟೊಮೇಟೊ, ಬಟಾಣಿ ಮತ್ತು ಜೀರಿಗೆ ಸೇರಿವೆ. ಅನೇಕ ಮಾರ್ಪಾಡುಗಳು ಮತ್ತು ಹೋಲುವ ಖಾದ್ಯಗಳು ಅಸ್ತಿತ್ವದಲ್ಲಿವೆ, ಆದರೆ ಹೆಸರು ಮಾತ್ರ ಇದೇ ಆಗಿರುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಲಸ್ಸಿ

ಲಸ್ಸಿ ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಜನಪ್ರಿಯ ಸಾಂಪ್ರದಾಯಿಕ ಮೊಸರು ಆಧಾರಿತ ಪಾನೀಯ. ಲಸ್ಸಿ ಮೊಸರು, ನೀರು, ಸಂಬಾರ ಪದಾರ್ಥಗಳು ಮತ್ತು ಕೆಲವೊಮ್ಮೆ ಹಣ್ಣಿನ ಮಿಶ್ರಣವಾಗಿರುತ್ತದೆ. ಉಪ್ಪಿರುವ ಲಸ್ಸಿ ಡೂಗ್‍ನ್ನು ಹೋಲುತ್ತದೆ. ಸಿಹಿ ಮತ್ತು ಮಾವಿನಹಣ್ಣಿನ ಲಸ್ಸಿಗಳು ಮಿಲ್ಕ್ ಶೇಕ್‍ಗಳಂತಿರುತ್ತವೆ. ಭಾಂಗ್ ಲಸ್ಸಿಯಲ್ಲಿ ಭಾಂಗ್‍ನ ರೂಪದಲ್ಲಿ ಮಾದಕ ವಸ್ತುವಾದ ಗಾಂಜಾವನ್ನು ಹಾಕಲಾಗುತ್ತದೆ. ಛಾಸ್ ಇದನ್ನು ಹೋಲುವ ಪಾನೀಯವಾಗಿರುತ್ತದೆ ಆದರೆ ಇದು ಹೆಚ್ಚು ತೆಳುವಾದ ಸಾಂದ್ರತೆಯನ್ನು ಹೊಂದಿರುತ್ತದೆ.

ಸಿಹಿ ಲಸ್ಸಿಯು ಲಸ್ಸಿಯ ಒಂದು ರೂಪವಾಗಿದ್ದು ಇದನ್ನು ಸಕ್ಕರೆ, ಗುಲಾಬಿ ಜಲ ಅಥವಾ ನಿಂಬೆ ರಸ, ಸ್ಟ್ರಾಬೆರಿ ಅಥವಾ ಇತರ ಹಣ್ಣಿನ ರಸಗಳನ್ನು ಸೇರಿಸಿ ರುಚಿಗೊಳಿಸಲಾಗುತ್ತದೆ. ವಿಶೇಷವಾಗಿ ಸಮೃದ್ಧವಾಗಿರುವ ಕೇಸರಿ ಲಸ್ಸಿಯು ರಾಜಸ್ಥಾನ, ಗುಜರಾತ್ ಮತ್ತು ಸಿಂಧ್‍ನ ವಿಶೇಷತೆಯಾಗಿದೆ.

ಉಲ್ಲೇಖಗಳು 

ಪಾನೀಯಗಳು
ಬಾಟಿ

ಬಾಟಿ ರಾಜಸ್ಥಾನದ ಬಹುತೇಕ ಪ್ರದೇಶಗಳಲ್ಲಿ, ಮದ್ಯಪ್ರದೇಶದ ಕೆಲವು ಭಾಗಗಳಲ್ಲಿಮತ್ತು ಗುಜರಾತ್ ರಾಜ್ಯದಲ್ಲಿ ತಯಾರಿಸಲಾದ ಗಟ್ಟಿಯಾದ, ಹುದುಗು ಬರಿಸದ ಬ್ರೆಡ್. ಇದು ಇದರ ದೀರ್ಘವಾದ ಬಡು ಅವಧಿ ಮತ್ತು ಅಧಿಕ ಪ್ರಮಾಣದ ಪೌಷ್ಟಿಕತೆಗಾಗಿ ಮಹತ್ವ ಪಡೆದಿದೆ. ಇದರ ತಯಾರಿಕೆಗೆ ಅತಿ ಕಡಿಮೆ ಪ್ರಮಾಣದಲ್ಲಿ ನೀರು ಬೇಕಾಗಿರುವುದರಿಂದ ಮರೂಭೂಮಿ ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ. ಬಾಟಿಯನ್ನು ಸಾಮಾನ್ಯವಾಗಿ ದಾಲ್‍ನೊಂದಿಗೆ ತಿನ್ನಲಾಗುತ್ತದೆ, ಹಾಗಾಗಿ ಈ ಸಂಯೋಜನೆಯನ್ನು ದಾಲ್ ಬಾಟಿ ಎಂದೂ ಕರೆಯಲಾಗುತ್ತದೆ. ಕೆಲವು ಪ್ರದೇಶಗಳಲ್ಲಿ, ವಿಶೇಷವಾಗಿ ಮಧ್ಯ ಪ್ರದೇಶದಲ್ಲಿ, ಇದನ್ನು ಸುಟ್ಟ ಬದನೆಕಾಯಿಯ ಖಾದ್ಯವಾದ ಭರ್ತಾದ ಜೊತೆಗೆ ಬಡಿಸಲಾಗುತ್ತದೆ. ಬಾಟಿ ಲಿಟ್ಟಿಗೆ ನಿಕಟವಾಗಿ ಸಂಬಂಧಿಸಿದೆ.

ಬಾಟಿ ಸಾದಾ ಆಗಿರಬಹುದು ಅಥವಾ ಈರುಳ್ಳಿ, ಬಟಾಣಿ ಮತ್ತು ಸಟ್ಟು ಸೇರಿದಂತೆ ವಿವಿಧ ಬಗೆಯ ಹೂರಣಗಳನ್ನು ಹೊಂದಿರಬಹುದು. ಬಾಫ಼ಲಾ ಹೆಚ್ಚು ಮೃದುವಾಗಿರುವ ಒಂದು ಬಗೆಯ ಬಾಟಿ ಆಗಿದೆ. ಬಾಫ಼ಲಾ ಮತ್ತು ಬಾಟಿಯನ್ನು ಯಾವಾಗಲೂ ಬಿಸಿ ದಾಲ್, ತುಪ್ಪ ಹಾಗೂ ಚಟ್ನಿಯೊಂದಿಗೆ ತಿನ್ನಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಮೈಕೆಲ್ ಮಧು

ಮೈಕೆಲ್‌ ಮಧು ಪ್ರಮುಖವಾಗಿ ಕನ್ನಡ ಚಿತ್ರರಂಗದಲ್ಲಿ ಅಭಿನಯಿಸಿದ  ಹಾಸ್ಯ ನಟರಾಗಿದ್ದರು .ಅವರು ಕನ್ನಡದ  ಹೆಚ್ಚಿನ ಸಿನಿಮಾಗಳಲ್ಲಿ  ನಟಿಸಿದ್ದಾರೆ.ಕನ್ನಡ ಚಿತ್ರರಂಗದ ಹಲವು ಸ್ಟಾರ್‌ ನಟರ ಜೊತೆ ಅಭಿನಯಿಸುವ ಮೂಲಕ ಮೈಕೆಲ್‌ ಮಧು  ಜನಪ್ರಿಯತೆ ಪಡೆದುಕೊಂಡಿದ್ದರು.

ವೃತ್ತಿ 
ಮೈಕೆಲ್ ಮಧು ಎಂಭತ್ತೈದಕ್ಕೂ ಹೆಚ್ಚು ಕನ್ನಡ ಚಿತ್ರಗಳ ಭಾಗವಾಗಿದ್ದಾರೆ. ನಟ, ನಿರ್ದೇಶಕ ಕಾಶಿನಾಥ್ ಹತ್ತಿರ  ಅಭಿನಯ  ಅಭಿನಯ ಕಲಿತ ಅವರು. ಹೆಚ್ಚು ಭಿಕ್ಷುಕನ ಪಾತ್ರಗಳ ಹಾಸ್ಯದ ಮೂಲಕ ಜನಪ್ರಿಯರಾಗಿದ್ದವರು. ಸಿಂಗಾರಿ ಬಂಗಾರಿ ಸಿನಿಮಾದಲ್ಲಿ ಮೊದಲು ನಟಿಸಿದ ಮಧು, ಈ ಸಿನಿಮಾದಲ್ಲಿ ವಿಲನ್ ಪಾತ್ರದಲ್ಲಿ ನಟಿಸಿದ್ದರು. ಬಳಿಕ  ಉಪೇಂದ್ರ ನಿರ್ದೇಶನದ ಲವ್‌ ಟ್ರೈನಿಂಗ್ ಸಿನಿಮಾದಿಂದ ಜನಪ್ರಿಯರಾದರು.ಚಲನಚಿತ್ರಗಳಲ್ಲಿ ನಟಿಸುವ ಮೊದಲು ಅವರಿಗೆ  ನೃತ್ಯದಲ್ಲಿ ಆಸಕ್ತಿ ಇತ್ತು ,  ನೃತ್ಯ ನಿದೇಶಕರಾಗಲು ಬಯಸಿದ್ದರು .ನೃತ್ಯ ಮಾಡುತ್ತಿರುವದರಿಂದ ಅವರ ಹೆಸರಿನ ಜೊತೆ ಮೈಕೆಲ್ ಸೇರಿಕೊಂಡಿತು

ಚಿತ್ರಗಳು
ಸೂರ್ಯವಂಶ
ಓಂ
ಶ್‌
ಎ
ಅಶ್ವಮೇಧ
ಮಿನುಗು ತಾರೆ.
ಗಾಜನೂರು ಗಂಡು
ಯಮ ಲೋಕದಲ್ಲಿ ವೀರಪ್ಪನ್
ಸುಪ್ರಭಾತ
ಈ ಹೃದಯ ನಿನಗಾಗಿ
ಮೀಸೆ ಹೊತ್ತ ಗಂಡಸಿಗೆ ಡಿಮ್ಯಾಂಡಪ್ಪೋ ಡಿಮ್ಯಾಂಡು
ಪಾಪಿಗಳ ಲೋಕದಲ್ಲಿ.
ವಾಲಿ
ನೀಲಾಂಬರಿ
ತಾಯಿ ಇಲ್ಲದ ತಬ್ಬಲಿ
ಫಿಫ್ಟಿ ಫಿಫ್ಟಿ
ಪೊಲೀಸ್ ಸ್ಟೋರಿ 3

ನಿಧನ
ಮಧು ಹೃದಯಾಘಾತದಿಂದ 13-05-2020 ರಂದು ನಿಧನರಾದರು.

ಉಲ್ಲೇಖಗಳು 
 

ಹಾಸ್ಯ ನಟರು
ರಾಜ್ಮಾ

ರಾಜ್ಮಾ ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಜನಪ್ರಿಯ ಸಸ್ಯಾಹಾರಿ ಖಾದ್ಯವಾಗಿದೆ. ಇದು ಕೆಂಪು ಬಳ್ಳಿ ಹುರುಳಿಯನ್ನು ದಟ್ಟ ಗ್ರೇವಿಯಲ್ಲಿ ಅನೇಕ ಸಂಬಾರ ಪದಾರ್ಥಗಳೊಂದಿಗೆ ಹೊಂದಿರುತ್ತದೆ. ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ಬಡಿಸಲಾಗುತ್ತದೆ. ಬಳ್ಳಿ ಹುರುಳಿಯು ಭಾರತೀಯ ಉಪಖಂಡದಲ್ಲಿ ಮೂಲ ಹೊಂದಿಲ್ಲದಿದ್ದರೂ ಇದು ಉತ್ತರ ಭಾರತ ಮತ್ತು ನೇಪಾಳದಲ್ಲಿ ನಿತ್ಯದ ಆಹಾರದ ಭಾಗವಾಗಿದೆ. ಬಳ್ಳಿ ಹುರುಳಿಯನ್ನು ಮೆಕ್ಸಿಕೊದಿಂದ ಭಾರತೀಯ ಉಪಖಂಡಕ್ಕೆ ತರಲಾದಾಗ ಈ ಖಾದ್ಯವು ಅಭಿವೃದ್ಧಿಗೊಂಡಿತು.

ರಾಜ್ಮಾ ಮಸಾಲಾ ಭಾರತದ ಉತ್ತರದ ರಾಜ್ಯಗಳಲ್ಲಿ ಬಹಳ ಜನಪ್ರಿಯ ಖಾದ್ಯವಾಗಿದೆ. ಪಂಜಾಬಿ ಅಡುಗೆ ಶೈಲಿಯಲ್ಲಿ ರಾಜ್ಮಾವನ್ನು ರಾತ್ರಿ ಪೂರ್ತಿ ನೀರಿನಲ್ಲಿ ನೆನೆಸಲಾಗುತ್ತದೆ. ನಂತರ ಅದನ್ನು ಕುಕ್ಕರ್‌ನಲ್ಲಿ ಬೇಯಿಸಿ ಅದಕ್ಕೆ ಸಣ್ಣಗೆ ಕತ್ತರಿಸಿದ ಈರುಳ್ಳಿ, ಟೊಮೇಟೊ ತಿಳ್ಳು, ಶುಂಠಿ, ಬೆಳ್ಳುಳ್ಳಿ ಮತ್ತು ಜೀರಿಗೆ, ಧನಿಯಾ ಹಾಗೂ ಖಾರದ ಪುಡಿಯಂತಹ ಅನೇಕ ತಾಜಾ ಸಂಬಾರ ಪದಾರ್ಥಗಳಿಂದ ತಯಾರಿಸಲಾದ ಹುರಿದ ಮಸಾಲೆಯನ್ನು ಬೆರೆಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಗುಲ್ಗುಲಾ

ಗುಲ್ಗುಲಾ ಒಡಿಶಾದ ಒಂದು ಸಾಂಪ್ರದಾಯಿಕ ಸಿಹಿ ತಿಂಡಿಯಾಗಿದೆ ಮತ್ತು ಭಾರತದ ವಿವಿಧ ಪ್ರದೇಶಗಳಲ್ಲಿ ತಯಾರಿಸಲ್ಪಡುತ್ತದೆ. ಇದು ಮಾರುಕಟ್ಟೆಗಳಲ್ಲಿ ಸಿಗುವ ಅತ್ಯಂತ ಜನಪ್ರಿಯ ಸಿಹಿ ತಿಂಡಿಗಳಲ್ಲಿ ಒಂದಾಗಿದೆ. ಗ್ರಾಮೀಣ ಪ್ರದೇಶಗಳಲ್ಲಿ ಇದನ್ನು ಸಾಂಪ್ರದಾಯಿಕವಾಗಿ ವಿಶೇಷ ಹಬ್ಬದ ಸಂದರ್ಭಗಳಲ್ಲಿ ತಯಾರಿಸಲಾಗುತ್ತದೆ. ಇವು ಉತ್ತರಾಖಂಡ್, ಉತ್ತರ್ ಪ್ರದೇಶ್, ಬಿಹಾರ್, ಪಂಜಾಬ್, ಒಡಿಶಾದಲ್ಲಿ ಸಾಮಾನ್ಯವಾಗಿವೆ.

ಇವು ಅಮೇರಿಕದಲ್ಲಿನ ಡೋನಟ್‍ಗಳನ್ನು ಹೋಲುತ್ತವೆ ಮತ್ತು ಇವನ್ನು ಮಾಡುವುದು ಬಹಳ ಸುಲಭವಾಗಿದೆ. ಇವು ಸಾಮಾನ್ಯ ಗೋಧಿ ಹಿಟ್ಟು, ಸಕ್ಕರೆ (ಸಾಂಪ್ರದಾಯಿಕವಾಗಿ ಬೆಲ್ಲ) ಮತ್ತು ಕಂಪು/ರುಚಿ ನೀಡಲು ಸಾಂದರ್ಭಿಕವಾಗಿ ಸಂಬಾರ ಪದಾರ್ಥಗಳನ್ನು (ಸೊಂಪಿನ ಬೀಜಗಳು ಸಾಮಾನ್ಯವಾಗಿವೆ) ಬಳಸುತ್ತವೆ. ಮೊಸರು, ಬಾಳೆಹಣ್ಣಿನ ತಿಳ್ಳು, ಯೀಸ್ಟ್ ಅಥವಾ ಒದಗುಪುಡಿಯನ್ನು ಬಳಸಲಾಗಬಹುದು. ಡೋನಟ್‍ಗಳಂತೆ ಇವನ್ನು ಎಣ್ಣೆ ಅಥವಾ ತುಪ್ಪದಲ್ಲಿ ಕರಿಯಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಸಾಗ್

ಸಾಗ್ ಭಾರತೀಯ ಉಪಖಂಡದಲ್ಲಿ ರೋಟಿ ಅಥವಾ ನಾನ್‍ನಂತಹ ಬ್ರೆಡ್‍ನೊಂದಿಗೆ ಅಥವಾ ಅನ್ನದೊಂದಿಗೆ (ನೇಪಾಳ, ಒಡಿಶಾ, ಕಾಶ್ಮೀರ ಹಾಗೂ ಪಶ್ಚಿಮ ಬಂಗಾಳ) ತಿನ್ನಲಾದ ಎಲೆ ತರಕಾರಿಯ ಒಂದು ಖಾದ್ಯವಾಗಿದೆ. ಸಾಗ್‍ನ್ನು ಸಾಸಿವೆ ಎಲೆಗಳು, ಎಲೆಕೋಸು, ಬಸಳೆ, ಸಣ್ಣದಾಗಿ ಹೆಚ್ಚಿದ ಬ್ರಾಕಲಿ ಅಥವಾ ಇತರ ಸೊಪ್ಪಿನಿಂದ ತಯಾರಿಸಬಹುದು. ಜೊತೆಗೆ ಇತರ ಸಂಬಾರ ಪದಾರ್ಥಗಳು ಮತ್ತು ಕೆಲವೊಮ್ಮೆ ಪನೀರ್‌ನಂತಹ ಇತರ ಘಟಕಾಂಶಗಳನ್ನು ಸೇರಿಸಲಾಗುತ್ತದೆ.

ಸಾಗ್ ಒಡಿಶಾ ರಾಜ್ಯದಲ್ಲಿ ಸಾಮಾನ್ಯವಾಗಿದೆ. ಇಲ್ಲಿ ಇದನ್ನು ಪಖಾಲದೊಂದಿಗೆ ತಿನ್ನಲಾಗುತ್ತದೆ. ಪುರಿಯ ಜಗನ್ನಾಥ ದೇವಾಲಯದಲ್ಲಿ, ಜಗನ್ನಾಥನಿಗೆ ಮಹಾಪ್ರಸಾದದ ಭಾಗವಾಗಿ ನೈವೇದ್ಯ ಮಾಡಲಾದ ಖಾದ್ಯಗಳಲ್ಲಿ ಸಾಗ್ ಕೂಡ ಒಂದಾಗಿದೆ. ಉತ್ತರ ಭಾರತದಲ್ಲಿ ಸರಸ್ಞೋ ದಾ ಸಾಗ್ (ಸಾಸಿವೆ ಎಲೆಗಳ ಸಾಗ್) ಅತ್ಯಂತ ಸಾಮಾನ್ಯ ತಯಾರಿಕೆಯಾಗಿದೆ. ಅಲ್ಲಿ ಇದನ್ನು ಮಕ್ಕಿ ದೀ ರೋಟಿಯೊಂದಿಗೆ ತಿನ್ನಬಹುದು (ಮೆಕ್ಕೆ ಜೋಳದ ಹಿಟ್ಟಿನಿಂದ ತಯಾರಿಸಲಾದ ಹಳದಿ ಬಣ್ಣದ ರೋಟಿ).

ಉಲ್ಲೇಖಗಳು 

ಖಾದ್ಯ, ತಿನಿಸು
ಸಂತುಲಾ

ಸಂತುಲಾ ಪೂರ್ವ ಭಾರತದ ಒಡಿಶಾ ರಾಜ್ಯದ ಒಂದು ತರಕಾರಿ ಖಾದ್ಯವಾಗಿದೆ. ಇದನ್ನು ಕರಿದಿರಬಹುದು (ಭಾಜಾ ಸಂತುಲಾ) ಅಥವಾ ಬೇಯಿಸಿರಬಹುದು (ಸೀಝಾ ಸಂತುಲಾ). ಬಳಸಲಾದ ಘಟಕಾಂಶಗಳಲ್ಲಿ ಆಲೂಗಡ್ಡೆ, ಬದನೆ, ಪಪ್ಪಾಯಿ ಮತ್ತು ಟೊಮೇಟೊ ಸೇರಿವೆ. ಮೊದಲು ಇವುಗಳನ್ನು ಒಟ್ಟಾಗಿ ಬೇಯಿಸಲಾಗುತ್ತದೆ ಮತ್ತು ನಂತರ ಕತ್ತರಿಸಿದ ಈರುಳ್ಳಿ, ಪಂಚ್ ಫೋರನ್ ಹಾಗೂ ಹಸಿರು ಮೆಣಸಿನಕಾಯಿಗಳೊಂದಿಗೆ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.

ಪ್ರಯೋಜನಗಳು 
ಈ ಖಾದ್ಯವು ಖಾರವಿರದಿರುವುದರಿಂದ ಜೀರ್ಣ ಮಾಡಿಕೊಳ್ಳುವುದು ಸುಲಭವೆಂದು ಹೇಳಲಾಗುತ್ತದೆ. ಹೊಟ್ಟೆಯ ತೊಂದರೆಗಳಿಂದ ನರಳುತ್ತಿರುವವರಿಗೆ ಈ ಖಾದ್ಯವು ಉತ್ತಮವಾಗಿದೆ. ತಾಜಾ ಹಸಿರು ತರಕಾರಿಗಳನ್ನು ಸಂಬಾರ ಪದಾರ್ಥಗಳು ಮತ್ತು ಎಣ್ಣೆ ಇಲ್ಲದೇ ತಿನ್ನಬೇಕು ಎಂದು ವಿಧಿಸಲಾದವರಿಗೆ, ಸಂತುಲಾಗಿಂತ ಉತ್ತಮವಾದ ಬೇರೊಂದಿರಲಿಕ್ಕಿಲ್ಲ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಚೂರ್ಮಾ

ಚೂರ್ಮಾ ವಾಹಿ ವಾಲಾ ಹರ್ಯಾಣಾ, ರಾಜಸ್ಥಾನ, ಬಿಹಾರ್, ಉತ್ತರ ಪ್ರದೇಶ ಮತ್ತು ಅವಧ್‍ನ ಒಂದು ಜನಪ್ರಿಯ ಖಾದ್ಯವಾಗಿದೆ. ಪಂಜಾಬ್‍ನಲ್ಲಿ ಈ ಖಾದ್ಯವನ್ನು ಚೂರಿ ಎಂದು ಕರೆಯಲಾಗುತ್ತದೆ. ಇದು ಒರಟಾಗಿ ಪುಡಿಮಾಡಿದ ಗೋಧಿಯಾಗಿದ್ದು ಇದನ್ನು ತುಪ್ಪ ಮತ್ತು ಸಕ್ಕರೆಯೊಂದಿಗೆ ಬೇಯಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಸಜ್ಜೆ ಅಥವಾ ಗೋಧಿ ಹಿಟ್ಟಿನ ಬಾಟಿಗಳು ಅಥವಾ ರೋಟಿಗಳನ್ನು ತುಪ್ಪ ಮತ್ತು ಬೆಲ್ಲದಲ್ಲಿ ಚೂರ್ಣಮಾಡಿ ಇದನ್ನು ತಯಾರಿಸಲಾಗುತ್ತದೆ.

ಇದರ ಹೆಚ್ಚು ದೇಶಿ ಅಥವಾ ಸಾಂಪ್ರದಾಯಿಕ ಬಗೆಯು ಹರಿಯಾಣಾದಲ್ಲಿ ಬಹಳ ಜನಪ್ರಿಯವಾಗಿದೆ. ಇದನ್ನು ದಾಲ್ ಅಥವಾ ಲಸ್ಸಿಯೊಂದಿಗೆ ಬಡಿಸಲಾಗುವುದಿಲ್ಲ ಬದಲಾಗಿ ಬಹುತೇಕವಾಗಿ ತುಪ್ಪದೊಂದಿಗೆ, ವಿಶೇಷವಾಗಿ ಅಖಾಡಾಗಳ ದಂಗಲ್‍ನಲ್ಲಿನ ಕುಸ್ತಿಪಟುಗಳಿಗೆ ಆಹಾರವಾಗಿ ಬಡಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬಿಸಿ ಹಾಲಿನ, ಲಸ್ಸಿಯ ದೊಡ್ಡ ಲೋಟದೊಂದಿಗೆ ಅಥವಾ ಹುಳಿ ಕಢಿಯೊಂದಿಗೆ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಸಿಹಿ ತಿನಿಸುಗಳು
ದಾಲ್ ಬಾಟಿ

ದಾಲ್ ಬಾಟಿ ದಾಲ್ (ತೊವ್ವೆ) ಮತ್ತು ಬಾಟಿ (ಗಟ್ಟಿಯಾದ ಗೋಧಿಯ ಉಂಡೆಗಳು) ಜೊತೆಗೂಡಿರುವ ಒಂದು ಭಾರತೀಯ ಖಾದ್ಯವಾಗಿದೆ. ಇದು ರಾಜಸ್ಥಾನ, ಗುಜರಾತ್, ಉತ್ತರ ಪ್ರದೇಶ ಮತ್ತು ಮಧ್ಯಪ್ರದೇಶದಲ್ಲಿ (ವಿಶೇಷವಾಗಿ ಬ್ರಜ್, ನೀಮರ್ ಮತ್ತು ಮಾಲ್ವಾ ಪ್ರದೇಶಗಳಲ್ಲಿ) ಜನಪ್ರಿಯವಾಗಿದೆ.

ತೊಗರಿ ಬೇಳೆ, ಕಡ್ಲೆ ಬೇಳೆ, ಹೆಸರು ಬೇಳೆ, ಮಡಿಕೆ ಕಾಳು ಅಥವಾ ಉದ್ದಿನ ಬೇಳೆಯನ್ನು ಬಳಸಿ ದಾಲ್‍ನ್ನು ತಯಾರಿಸಲಾಗುತ್ತದೆ. ಬೇಳೆಗಳನ್ನು ಕೆಲವು ಗಂಟೆಗಳ ಕಾಲ ನೀರಿನಲ್ಲಿ ನೆನೆಸಿ ನಂತರ ಬೇಯಿಸಿಕೊಳ್ಳಲಾಗುತ್ತದೆ. ಆಮೇಲೆ ಒಂದು ಬಾಣಲೆಯಲ್ಲಿ ಒಗ್ಗರಣೆ ಮಾಡಿಕೊಂಡು, ಮೆಣಸಿನಕಾಯಿ, ಬೆಳ್ಳುಳ್ಳಿ, ಕೆಲವು ಸಂಬಾರ ಪದಾರ್ಥಗಳನ್ನು ಸೇರಿಸಿ ನಂತರ ಬೆಂದ ಬೇಳೆಗಳನ್ನು ಸೇರಿಸಿ ದಾಲ್‍ನ್ನು ತಯಾರಿಸಲಾಗುತ್ತದೆ.

ಬಾಟಿಯನ್ನು ಗೋಧಿ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಹಿಟ್ಟಿನಲ್ಲಿ ಉಪ್ಪು, ಮೊಸರು, ನೀರು ಸೇರಿಸಿ ನಾದಿಕೊಂಡು ಟೆನಿಸ್ ಚೆಂಡಿನ ಗಾತ್ರದ ಉಂಡೆಗಳನ್ನು ಮಾಡಿಕೊಂಡು ಚೆನ್ನಾಗಿ ಬಿಸಿಯಾದ ಸಾಂಪ್ರದಾಯಿಕ ಒಲೆಯಲ್ಲಿ ಇವನ್ನು ಬೇಯಿಸಲಾಗುತ್ತದೆ. ಬಂಗಾರ ಕಂದು ಬಣ್ಣ ಬಂದಾಗ ಬಾಟಿಯನ್ನು ಹೊರತೆಗೆದು ಅದಕ್ಕೆ ತುಪ್ಪ ಹಚ್ಚಿ ದಾಲ್‍ನೊಂದಿಗೆ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಭಾರತೀಯ ರಾಷ್ಟ್ರೀಯ ಪಾವತಿ ನಿಗಮ

ಭಾರತೀಯ ರಾಷ್ಟ್ರೀಯ ಪಾವತಿ ನಿಗಮ (ಎನ್ ಪಿಸಿಐ) ಭಾರತದಲ್ಲಿ ಚಿಲ್ಲರೆ ಪಾವತಿ ಮತ್ತು ವಸಾಹತು ವ್ಯವಸ್ಥೆಗಳನ್ನು ನಿರ್ವಹಿಸಲು ಒಂದು ಸಂಸ್ಥೆಯಾಗಿದೆ.

ಸಂಸ್ಥೆ 
೨೦೦೮ ರಲ್ಲಿ ಸ್ಥಾಪನೆಯಾದ ಎನ್‌ಪಿಸಿಐ ಲಾಭರಹಿತ ಸಂಸ್ಥೆಯಾಗಿದ್ದು, ಭಾರತೀಯ ರಿಸರ್ವ್ ಬ್ಯಾಂಕ್ ಮತ್ತು ಐಬಿಎ ಸ್ಥಾಪಿಸಿದ ಕಂಪನಿಗಳ ಕಾಯ್ದೆ ೨೦೧೩ ರ ಸೆಕ್ಷನ್ ೮ ರ ಅಡಿಯಲ್ಲಿ ನೋಂದಾಯಿಸಲಾಗಿದೆ. ಈ ಸಂಸ್ಥೆಯು ಪ್ರಮುಖ ಬ್ಯಾಂಕುಗಳ ಒಕ್ಕೂಟದ ಒಡೆತನದಲ್ಲಿದೆ, ಮತ್ತು ಇದನ್ನು ದೇಶದ ಕೇಂದ್ರ ಬ್ಯಾಂಕ್, ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಉತ್ತೇಜಿಸಿದೆ. ಎನ್‌ಪಿಸಿಐ ಅನ್ನು ಡಿಸೆಂಬರ್ ೨೦೦೯ ರಲ್ಲಿ ಸಂಯೋಜಿಸಲಾಯಿತು ಮತ್ತು ೨೦೦೯ರ ಏಪ್ರಿಲ್‌ನಲ್ಲಿ ವ್ಯವಹಾರದ ಪ್ರಮಾಣಪತ್ರವನ್ನು ನೀಡಲಾಯಿತು. ಅಧಿಕೃತ ಬಂಡವಾಳವನ್ನು ₹೩ ಬಿಲಿಯನ್ (ಯುಎಸ್ $ ೪೨ ಮಿಲಿಯನ್) ಮತ್ತು ಪಾವತಿಸಿದ ಬಂಡವಾಳವು ₹೧ ಬಿಲಿಯನ್ (ಯುಎಸ್ $ ೧೪ ಮಿಲಿಯನ್) ಎಂದು ನಿಗದಿಪಡಿಸಲಾಗಿದೆ.

ಉಲ್ಲೇಖಗಳು
ಪೃಥ್ವಿ ಅಂಬಾರ್

ಪೃಥ್ವಿ ಅಂಬಾರ್ ಇವರು ಭಾರತೀಯ ನಟ. ಇವರು ಪ್ರಧಾನವಾಗಿ ಕನ್ನಡ ಮತ್ತು ತುಳು ಚಲನಚಿತ್ರೋದ್ಯಮಗಳಲ್ಲಿ ನಟಿಸುತ್ತಿದ್ದಾರೆ, ಮಂಗಳೂರಿನಲ್ಲಿ ರೇಡಿಯೊ ಜಾಕಿಯಾಗಿಯೂ ಕೆಲಸ ಮಾಡುತ್ತಿದ್ದರು. ಇವರು ೨೦೧೪ ರಲ್ಲಿ ಬಿಡುಗಡೆಯಾದ ಬರ್ಕೆ ಎಂಬ ತುಳು ಚಲನಚಿತ್ರದ ಮೂಲಕ ದೊಡ್ಡ ಪರದೆಗೆ ಪ್ರವೇಶ ಮಾಡಿದರು. ಅವರ ಎರಡನೆಯ ಚಿತ್ರ ಬ್ಲಾಕ್ ಬಸ್ಟರ್ ಪಿಲಿಬೈಲ್ ಯಮುನಕ್ಕ, ಇದನ್ನು ಕೆ. ಸೂರಜ್ ಶೆಟ್ಟಿ ನಿರ್ದೇಶಿಸಿದ್ದಾರೆ. ಇತ್ತೀಚೆಗೆ ಬಿಡುಗಡೆಯಾದ ಕನ್ನಡ ಸಿನೆಮಾ "ದಿಯಾ"ದಲ್ಲಿ ಮುಖ್ಯ ಪಾತ್ರದಲ್ಲಿ ಹಾಗೂ ಕನ್ನಡ ಧಾರವಾಹಿ "ಜೊತೆ ಜೊತೆಯಲಿ"ಯಲ್ಲಿ 'ನೀಲ್' ಪಾತ್ರದಲ್ಲಿ ಇವರು ನಟಿಸಿದ್ದಾರೆ.

ಇವರು ಪಿಲಿಬೈಲ್ ಯಮುನಕ್ಕ ,ಪಮ್ಮಣ್ಣೆ ದಿ ಗ್ರೇಟ್ , ಗೋಲ್ ಮಾಲ್ , 2 ಎಕ್ರೆ , ಇಂಗ್ಲಿಷ್ , ಆಟಿಡೊಂಜಿ ದಿನ , ಎನ್ನ , ಕುದುಕನ ಮದಿಮೆ ಎಂಬ ತುಳು ಹಾಗೂ ರಾಜರು , ಡಿ.ಕೆ ಬೋಸ್ , ದಿಯಾ ಎಂಬ ಕನ್ನಡ ಚಲನಚಿತ್ರಗಳಲ್ಲಿ ಮುಖ್ಯ ಪಾತ್ರ ವಹಿಸಿ ನಟಿಸಿದ್ದಾರೆ.

ಜನನ,ಜೀವನ ಮತ್ತು ಶಿಕ್ಷಣ
ಪೃಥ್ವಿ ಇವರು ೧೭ ನೇ ಆಗಸ್ಟ್ ೧೯೮೮ ರಂದು ಕರ್ನಾಟಕದ ಉಡುಪಿ ಜಿಲ್ಲೆಯಲ್ಲಿ ತುಳು ಮಾತನಾಡುವ ಕುಟುಂಬದಲ್ಲಿ ಜನಿಸಿದರು. ಇವರು ಉಡುಪಿಯ ಕಾಪುವಿನ ದಂಡತೀರ್ಥ ಆಂಗ್ಲ ಮಾಧ್ಯಮ ಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಪಡೆದರು . ನಂತರ ಕಾಪುವಿನ ದಂಡತಿರ್ಥ ಪದವಿಪೂರ್ವ ಕಾಲೇಜಿನಲ್ಲಿ ಪದವಿಪೂರ್ವ ಶಿಕ್ಷಣವನ್ನು ಪಡೆದರು. ಉಡುಪಿಯ ಪೂರ್ಣ ಪ್ರಜ್ಞ ಕಾಲೇಜಿನಲ್ಲಿ ಬಿಬಿಎಂ ಪದವಿ ಪಡೆದು, ಮಾಸ್ ಕಮ್ಯುನಿಕೇಷನ್ ನಲ್ಲಿ ಪದವಿ ಪಡೆಯಲು ಮಂಗಳೂರಿನ ಸೇಂಟ್ ಅಲೋಶಿಯಸ್ ಕಾಲೇಜು ಸೇರಿದರು.

ವೃತ್ತಿಜೀವನ
ಇವರು ಮಂಗಳೂರಿನಲ್ಲಿ ಆರ್.ಜೆ. ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಇವರ ವೃತ್ತಿಜೀವನದ ಆರಂಭಿಕ ಹಂತದಲ್ಲಿ, ಇವರು ಹಲವಾರು ಕಿರುಚಿತ್ರಗಳನ್ನು ನಿರ್ದೇಶಿಸಿ ನಟಿಸಿದ್ದಾರೆ. ಇವರು ಉಡುಪಿ ಮತ್ತು ಮಂಗಳೂರು ಜಿಲ್ಲೆಗಳಲ್ಲಿ ಅತ್ಯಂತ ಜನಪ್ರಿಯ ಆರ್.ಜೆ. ಇವರು ಆರ್.ಜೆ. ನಾಗರಾಜ್ ಎಂದು ಜನಪ್ರಿಯರಾಗಿದ್ದರು. ಇವರು ೨೦೧೪ ರಲ್ಲಿ ಬರ್ಕೆ ಎಂಬ ತುಳು ಸಿನಿಮಾದ ಮೂಲಕ ದೊಡ್ಡ ಪರದೆಗೆ ಪಾದಾರ್ಪಿಸಿದರು.

೨೦೧೬ ರಲ್ಲಿ ಇವರು ಕೆ.ಸೂರಜ್ ಶೆಟ್ಟಿಯವರ ಎರಡನೇ ತುಳು ಚಿತ್ರ ಪಿಲಿಬೈಲ್ ಯಮುನಕ್ಕ ದಲ್ಲಿ ಸೋನಲ್ ಮೊಂಟಿರೊ ಅವರೊಂದಿಗೆ ನಟಿಸಿದರು. ಈ ಚಿತ್ರವು ಬ್ಲಾಕ್ ಬಸ್ಟರ್ ಹಿಟ್ ಆಗಿದ್ದು, ತುಳು ಚಿತ್ರರಂಗದಲ್ಲಿ ಹಲವಾರು ದಾಖಲೆಗಳನ್ನು ಮುರಿಯಿತು. ನಂತರ ಇವರು ಹಲವಾರು ತುಳು ಮತ್ತು ಕನ್ನಡ ಚಿತ್ರಗಳಲ್ಲಿ ಕಾಣಿಸಿಕೊಂಡರು.

ವೈಯಕ್ತಿಕ ಜೀವನ
ಪೃಥ್ವಿ ಅಂಬಾರ್ ತಮ್ಮ ಗೆಳತಿ ಪಾರುಲ್ ಶುಕ್ಲಾ ಅವರನ್ನು ೨೦೧೯ ರ ನವೆಂಬರ್ ೩ ರಂದು ಮಂಗಳೂರಿನಲ್ಲಿ ವಿವಾಹವಾದರು.

ಧಾರಾವಾಹಿ/ಚಿತ್ರಗಳ ಪಟ್ಟಿ

ಅಭಿನಯಿಸಿದ ಧಾರಾವಾಹಿಗಳು

ಅಭಿನಯಿಸಿದ ತುಳು ಚಲನಚಿತ್ರಗಳು

ಅಭಿನಯಿಸಿದ ಕನ್ನಡ ಚಲನಚಿತ್ರಗಳು

ನಾಮನಿರ್ದೇಶನ ಮತ್ತು ಪ್ರಶಸ್ತಿಗಳು

ಉಲ್ಲೇಖಗಳು

ತುಳು ಚಲನಚಿತ್ರ ನಟರು
ಕಿರುತೆರೆ ನಟನಟಿಯರು
ಕನ್ನಡ ಚಲನಚಿತ್ರ ನಟರು
ಭಾರತೀಯ ನಟರು
ಚಲನಚಿತ್ರ ನಟರು
ಖುಬಾನಿ ಕಾ ಮೀಠಾ

ಖುಬಾನಿ ಕಾ ಮೀಠಾ ಒಣಗಿಸಿದ ಜರ್ದಾಳುಗಳಿಂದ ತಯಾರಿಸಲಾದ ಒಂದು ಭಾರತೀಯ ಸಿಹಿ ತಿಂಡಿಯಾಗಿದೆ. ಇದು ಹೈದರಾಬಾದ್‍ನಲ್ಲಿ ಹುಟ್ಟಿಕೊಂಡಿತು. ಇದು ಹೈದರಾಬಾದಿ ಮದುವೆಗಳಲ್ಲಿ ಸಾಮಾನ್ಯ ವೈಶಿಷ್ಟ್ಯವಾಗಿದೆ.

ಖುಬಾನಿ ಕಾ ಮೀಠಾ ಹೈದರಾಬಾದಿ ಪಾಕಪದ್ಧತಿಯಲ್ಲಿ ಬಹಳ ಜನಪ್ರಿಯ ಡಿಜ಼ರ್ಟ್ ಆಗಿದೆ.

ಈ ಖಾದ್ಯದ ತಯಾರಿಕೆಯು ಗಟ್ಟಿಯಾದ ಸೂಪ್ ಅಥವಾ ಊರಿಟ್ಟ ಹಣ್ಣಿನ ಸಾಂದ್ರತೆ ಬರುವವರೆಗೆ ಪಾಕದಲ್ಲಿ ಜರ್ದಾಳುಗಳನ್ನು ಕುದಿಸುವುದನ್ನು ಒಳಗೊಳ್ಳುತ್ತದೆ. ಈ ಡಿಜ಼ರ್ಟ್‌ನ ಮೇಲೆ ಬೆಳ್ಕರಿಸಿದ ಬಾದಾಮಿಗಳು ಅಥವಾ ಜರ್ದಾಳುವಿನ ಮಧ್ಯದ ಭಾಗವನ್ನು ಉದುರಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಮಲಾಯಿಯಿಂದ (ಹೆಚ್ಚು ಗಟ್ಟಿ ಕೆನೆ, ಸಾಧ್ಯವಾದಷ್ಟು ಎಮ್ಮೆ ಹಾಲಿನದ್ದು) ಮೇಲೆ ಅಲಂಕರಿಸಲಾಗುತ್ತದೆ, ಆದರೆ ಕಸ್ಟರ್ಡ್ ಅಥವಾ ಐಸ್ ಕ್ರೀಂನಿಂದಲೂ ಅಲಂಕರಿಸಬಹುದು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 The history of Khubani ka meetha
 Recipe for Khubani ka Meetha
ಸಿಹಿ ತಿನಿಸುಗಳು
ಶೋರ್ಮಾ

ಶೋರ್ಮಾ ಮಧ್ಯಪ್ರಾಚ್ಯದ ಪಾಕಪದ್ಧತಿಯ ಒಂದು ಖಾದ್ಯ. ಇದು ತೆಳು ಹೋಳುಗಳಾಗಿ ಕತ್ತರಿಸಿದ ಮಾಂಸವನ್ನು ಹೊಂದಿರುತ್ತದೆ, ಈ ಹೋಳುಗಳನ್ನು ಶಂಕುವಿನಂತಹ ಆಕಾರದಲ್ಲಿ ಗುಡ್ಡೆಹಾಕಿ ನಿಧಾನವಾಗಿ ತಿರುಗುವ ಲಂಬ ರೋಟಿಸರಿ ಅಥವಾ ಸಲಾಕೆಯ ಮೇಲೆ ಸುಡಲಾಗುತ್ತದೆ. ಮೂಲತಃ ಇದನ್ನು ಕುರಿಮರಿಮಾಂಸ ಅಥವಾ ಮೇಕೆಮಾಂಸದಿಂದ ತಯಾರಿಸಲಾಗುತ್ತಿತ್ತು. ಇಂದು ಶೋರ್ಮಾವನ್ನು ಕೋಳಿಮಾಂಸ, ಟರ್ಕಿಕೋಳಿಯ ಮಾಂಸ, ಗೋಮಾಂಸ ಅಥವಾ ಕರುವಿನ ಮಾಂಸದಿಂದ ತಯಾರಿಸಬಹುದು. ಬೆಂದ ಮೇಲ್ಮೈಯು ನಿರಂತರವಾಗಿ ತಿರುಗುತ್ತಿರುವಾಗ ತೆಳುವಾದ ತುಂಡುಗಳನ್ನು ಅದರಿಂದ ಹೆರೆಯಲಾಗುತ್ತದೆ. ಶೋರ್ಮಾ ವಿಶ್ವದ ಅತ್ಯಂತ ಜನಪ್ರಿಯ ಬೀದಿ ಆಹಾರಗಳಲ್ಲಿ ಒಂದಾಗಿದೆ, ವಿಶೇಷವಾಗಿ ಈಜಿಪ್ಟ್‌ನಲ್ಲಿ. ಭಾರತದ ಹೈದರಾಬಾದ್‍ನಲ್ಲಿ ಇದು ಜನಪ್ರಿಯವಾಗಿದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಕರ್ನಾಟಕ ಪೊಲೀಸ್

ಕರ್ನಾಟಕ ರಾಜ್ಯ ಪೊಲೀಸ್ ಇಲಾಖೆಯು ಭಾರತದ ಕರ್ನಾಟಕ ರಾಜ್ಯದ ಕಾನೂನು ಜಾರಿ ಸಂಸ್ಥೆಯಾಗಿದೆ. ಇಲಾಖೆಯ ಮುಖ್ಯಸ್ಥರು ಪೊಲೀಸ್ ಮಹಾನಿರ್ದೇಶಕರು .

ಸಂಸ್ಥೆ 
ಜಿಲ್ಲಾ ಪೊಲೀಸ್ ಆಡಳಿತವನ್ನು ಪೊಲೀಸ್ ವರಿಷ್ಠಾಧಿಕಾರಿ ವಹಿಸುತ್ತಾರೆ. ಜಿಲ್ಲೆಗಳ ಒಂದು ಗುಂಪು ಇನ್ಸ್‌ಪೆಕ್ಟರ್ ಜನರಲ್ ಆಫ್ ಪೋಲಿಸ್ ನೇತೃತ್ವದಲ್ಲಿ ಒಂದು ಶ್ರೇಣಿಯನ್ನು ಒಳಗೊಂಡಿದೆ. ಬೆಂಗಳೂರಿನಲ್ಲಿ ಪೊಲೀಸ್ ಆಡಳಿತವು ಹೆಚ್ಚುವರಿ ಡಿಜಿಪಿ ಹುದ್ದೆಯೊಂದಿಗೆ ಪೊಲೀಸ್ ಆಯುಕ್ತರ ನೇತೃತ್ವದಲ್ಲಿದೆ. ಮೈಸೂರು, ಮಂಗಳೂರು ಮತ್ತು ಹುಬ್ಬಳ್ಳಿ-ಧಾರವಾಡ ನಗರವನ್ನು ಪೊಲೀಸ್ ಇನ್ಸ್‌ಪೆಕ್ಟರ್ ಜನರಲ್ (ಐಜಿಪಿ) ವಹಿಸಿದ್ದರೆ, ಬೆಳಗಾವಿಯನ್ನು ಪೊಲೀಸ್ ಉಪನಿರ್ದೇಶಕ (ಡಿಐಜಿ) ನೇತೃತ್ವ ವಹಿಸಿದ್ದಾರೆ. 

ಮಹಾನಿರ್ದೇಶಕರು ಮತ್ತು ಇನ್ಸ್‌ಪೆಕ್ಟರ್ ಜನರಲ್ (ಡಿಜಿ ಮತ್ತು ಐಜಿಪಿ) ರಾಜ್ಯದ ಪೊಲೀಸ್ ಇಲಾಖೆಯ ಮುಖ್ಯಸ್ಥರಾಗಿದ್ದು, ಅವರ ಅಡಿಯಲ್ಲಿ ಹೆಚ್ಚುವರಿ ಪೊಲೀಸ್ ಅಧಿಕಾರಿಗಳು ಇದ್ದಾರೆ. ಕಾನೂನು ಮತ್ತು ಸುವ್ಯವಸ್ಥೆ, ಅಪರಾಧ ಮತ್ತು ತಾಂತ್ರಿಕ ಸೇವೆಗಳು, ಆಡಳಿತ, ಗುಪ್ತಚರ, ಕರ್ನಾಟಕ ರಾಜ್ಯ ಮೀಸಲು ಪೊಲೀಸ್, ನೇಮಕಾತಿ ಮತ್ತು ತರಬೇತಿ: ಪ್ರತಿ ಹೆಚ್ಚುವರಿ ಪೊಲೀಸ್ ಮಹಾನಿರ್ದೇಶಕರು ಒಂದು ನಿರ್ದಿಷ್ಟ ಕಾರ್ಯದ ಉಸ್ತುವಾರಿ ವಹಿಸುತ್ತಾರೆ. 

ಬೆಂಗಳೂರು ನಗರದ ಪೊಲೀಸ್ ಆಯುಕ್ತರು ಹೆಚ್ಚುವರಿ ಪೊಲೀಸ್ ಮಹಾನಿರ್ದೇಶಕರಾಗಿದ್ದಾರೆ, ಮತ್ತು ಹುಬ್ಬಳ್ಳಿ-ಧಾರವಾಡ, ಮೈಸೂರು ಮತ್ತು ಮಂಗಳೂರು ಆಯುಕ್ತರು ಪೊಲೀಸ್ ಇನ್ಸ್‌ಪೆಕ್ಟರ್ ಜನರಲ್ ಹುದ್ದೆಯನ್ನು ಹೊಂದಿದ್ದರೆ, ಬೆಳಗಾವಿ ಮತ್ತು ಕಲಬುರ್ಗಿ ಆಯುಕ್ತರು ಡೆಪ್ಯೂಟಿ ಇನ್ಸ್‌ಪೆಕ್ಟರ್ ಜನರಲ್ ಹುದ್ದೆಯನ್ನು ಹೊಂದಿದ್ದಾರೆ ಪೊಲೀಸರು. ಆರು ಇನ್ಸ್‌ಪೆಕ್ಟರ್ ಜನರಲ್ ಆಫ್ ಪೋಲಿಸ್ ಶ್ರೇಣಿಗಳ ಉಸ್ತುವಾರಿಯನ್ನು ಹೊಂದಿದ್ದು, ಹಲವಾರು ಇನ್ಸ್‌ಪೆಕ್ಟರ್ ಜನರಲ್ ಆಫ್ ಪೋಲಿಸ್ ನಿರ್ದಿಷ್ಟ ಕಾರ್ಯಗಳ ಉಸ್ತುವಾರಿ ವಹಿಸಿಕೊಂಡಿದ್ದಾರೆ. ಪ್ರತಿ ಶ್ರೇಣಿಯು ಮೂರರಿಂದ ಆರು ಜಿಲ್ಲೆಗಳನ್ನು ಒಳಗೊಂಡಿದೆ, ಮತ್ತು ಪ್ರತಿ ಜಿಲ್ಲೆಯ ಪೊಲೀಸ್ ಅಧೀಕ್ಷಕರ ನೇತೃತ್ವದಲ್ಲಿದೆ. 

ಪೊಲೀಸ್ ಠಾಣೆ ಪೊಲೀಸ್ ಇಲಾಖೆಯ ಕೆಳಮಟ್ಟದ ಘಟಕಗಳಾಗಿವೆ. 906 ಪೊಲೀಸ್ ಠಾಣೆಗಳು, 230 ಸರ್ಕಲ್ ಕಚೇರಿಗಳು, 91 ಎಸ್‌ಡಿಪಿಒಗಳು ಮತ್ತು 31 ಡಿಪಿಒಗಳಿವೆ (ರೈಲ್ವೆ ಪೊಲೀಸರು ಸೇರಿದಂತೆ). ಪೊಲೀಸ್ ಠಾಣೆಗಳನ್ನು ಪಟ್ಟಣಗಳು ಮತ್ತು ನಗರಗಳಲ್ಲಿ ತನಿಖಾಧಿಕಾರಿಗಳು ವಹಿಸುತ್ತಾರೆ. ಸಹಾಯಕ ಸಬ್ ಇನ್ಸ್‌ಪೆಕ್ಟರ್‌ಗಳು, ಹೆಡ್ ಕಾನ್‌ಸ್ಟೆಬಲ್‌ಗಳು ಮತ್ತು ಕಾನ್‌ಸ್ಟೆಬಲ್‌ಗಳ ಜೊತೆಗೆ ಎರಡರಿಂದ ನಾಲ್ಕು ಸಬ್‌ಇನ್ಸ್‌ಪೆಕ್ಟರ್‌ಗಳಿದ್ದಾರೆ. ಗ್ರಾಮೀಣ ಪೊಲೀಸ್ ಠಾಣೆಗಳನ್ನು ಸಬ್ ಇನ್ಸ್‌ಪೆಕ್ಟರ್ ಅಥವಾ ಇಬ್ಬರು ಸಬ್ ಇನ್ಸ್‌ಪೆಕ್ಟರ್‌ಗಳು ಕಾನೂನು ಮತ್ತು ಸುವ್ಯವಸ್ಥೆ ಮತ್ತು ಅಪರಾಧಗಳನ್ನು ಒಳಗೊಳ್ಳುತ್ತಾರೆ, ಇದು ನಿಲ್ದಾಣದ ಮಹತ್ವವನ್ನು ಅವಲಂಬಿಸಿರುತ್ತದೆ. ಅವುಗಳನ್ನು ಉಪ-ವಿಭಾಗವನ್ನು ಒಳಗೊಂಡ ವಲಯಗಳಾಗಿ ವರ್ಗೀಕರಿಸಲಾಗಿದೆ. ಉಪವಿಭಾಗಗಳನ್ನು ಉಪ ಪೊಲೀಸ್ ವರಿಷ್ಠಾಧಿಕಾರಿಗಳು ಮತ್ತು ವಲಯಗಳನ್ನು ಪೊಲೀಸ್ ಇನ್ಸ್‌ಪೆಕ್ಟರ್‌ಗಳು ವಹಿಸುತ್ತಾರೆ.

ಕ್ರಮಾನುಗತ 
ಅಧಿಕಾರಿಗಳು 

 ಮಹಾನಿರ್ದೇಶಕರು ಮತ್ತು ಪೊಲೀಸ್ ಮಹಾನಿರೀಕ್ಷಕರು (ಡಿಜಿ ಮತ್ತು ಐಜಿಪಿ)
 ಪೊಲೀಸ್ ಮಹಾನಿರ್ದೇಶಕರು (ಡಿಜಿಪಿ) 
 ಹೆಚ್ಚುವರಿ ಪೊಲೀಸ್ ಮಹಾನಿರ್ದೇಶಕರು 
 ಇನ್ಸ್ಪೆಕ್ಟರ್ ಜನರಲ್ ಆಫ್ ಪೊಲೀಸ್ (ಐಜಿಪಿ) 
 ಉಪ ಪೊಲೀಸ್ ಇನ್ಸ್‌ಪೆಕ್ಟರ್ ಜನರಲ್ 
 ಪೊಲೀಸ್ ವರಿಷ್ಠಾಧಿಕಾರಿ (ಎಸ್‌ಪಿ) 
 ಹೆಚ್ಚುವರಿ ಪೊಲೀಸ್ ಅಧೀಕ್ಷಕರು 
 ಸಹಾಯಕ ಎಸ್‌ಪಿ ( ಐಪಿಎಸ್ ) 
 ಪೊಲೀಸ್ ಉಪ ಅಧೀಕ್ಷಕರು(ಕೆ.ಎಸ್.ಪಿ.ಎಸ್) 

ಉಪ-ಹುದ್ದೆಗಳು 

 ಪೊಲೀಸ್ ಇನ್ಸ್‌ಪೆಕ್ಟರ್ (ಪಿಐ ಅಥವಾ ಸಿಪಿಐ)
 ಪೊಲೀಸ್ ಸಬ್ ಇನ್ಸ್‌ಪೆಕ್ಟರ್ (ಪಿಎಸ್ಐ)
 ಪೊಲೀಸ್ ಸಹಾಯಕ ಸಬ್ ಇನ್ಸ್‌ಪೆಕ್ಟರ್ (ಎಎಸ್ಐ)
 ಹೆಡ್ ಕಾನ್ಸ್ಟೇಬಲ್ (ಹೆಚ್ಸಿ)
 ಹಿರಿಯ ಕಾನ್‌ಸ್ಟೆಬಲ್ 
 ಕಾನ್‌ಸ್ಟೆಬಲ್ (ಪಿಸಿ)

ಉಲ್ಲೇಖಗಳು 

ಕರ್ನಾಟಕ ಸರ್ಕಾರದ ಸಂಸ್ಥೆಗಳು
ಕರ್ನಾಟಕ
ಕರ್ನಾಟಕದ ಲಾಂಛನ

ಕರ್ನಾಟಕದ ಲಾಂಛನವು ಭಾರತದ ಕರ್ನಾಟಕದ ರಾಜ್ಯ ಲಾಂಛನವಾಗಿದೆ . ಲಾಂಛನವು ಮೈಸೂರು ಸಾಮ್ರಾಜ್ಯ ಮತ್ತು ಯುನೈಟೆಡ್ ಕಿಂಗ್‌ಡಂನ ಕೋಟ್ ಆಫ್ ಆರ್ಮ್ಸ್ ಅನ್ನು ಆಧರಿಸಿದೆ ಮತ್ತು ಇದನ್ನು ಕರ್ನಾಟಕ ಸರ್ಕಾರವು ಮಾಡಿದ ಎಲ್ಲಾ ಅಧಿಕೃತ ಪತ್ರವ್ಯವಹಾರಗಳ ಮೇಲೆ ಉಪಯೋಗಿಸಲಾಗುತ್ತದೆ.

ವಿನ್ಯಾಸ 
ಈ ಲಾಂಛನವು ಮಧ್ಯದಲ್ಲಿ ಕೆಂಪು ಗುರಾಣಿಯನ್ನು ಹೊಂದಿದ್ದು, ಎರಡು ತಲೆಯ ಬಿಳಿಯ ಹಕ್ಕಿ, ಗಂಡಭೇರುಂಡವು ನೀಲಿ ಬಣ್ಣದ ಸುತ್ತಕಟ್ಟಿನ ಒಳಗಿದೆ. ಇದರ ಮೇಲಿನ ಚಿಹ್ನೆಯು ಅಶೋಕನ ಸಿಂಹ ಲಾಂಛನವನ್ನು ಹೊಂದಿದೆ. (ನಾಲ್ಕು ದಿಕ್ಕಿಗೆ ಮುಖ ಮಾಡಿ ನಾಲ್ಕು ಸಿಂಹ ಇರುವ ಅದನ್ನು ಭಾರತ ಸರ್ಕಾರದ ಲಾಂಛನವಾಗಿಯೂ ಸಹ ಬಳಸಲಾಗುತ್ತದೆ), ನೀಲಿ ವೃತ್ತಾಕಾರದ ವೇದಿಕೆಯಲ್ಲಿ ನೀಲಿ ಬಣ್ಣದ ನೀಲಿ ಅಲಂಕರಣ ಪಟ್ಟಿಯಿದೆ. ಶಿಲ್ಪಗಳಪಟ್ಟಿಗಳ ನಡುವೆ ಎಡ ಮತ್ತು ಬಲಭಾಗದಲ್ಲಿ ಕುದುರೆ ಮತ್ತು ಎತ್ತು ಇವೆ; ಅವುಗಳ ಮಧ್ಯದಲ್ಲಿ ಧರ್ಮಚಕ್ರವಿದೆ. ಧರ್ಮಚಕ್ರದ ವೇದಿಕೆಯ ಮೇಲೆ ಎಡ ಮತ್ತು ಬಲ ಭಾಗವಾಗಿ ಸಾರನಾಥದ ಅಶೋಕ ಸ್ಥಂಬ ಇದೆ. ಗುರಾಣಿಯನ್ನು ಕೆಂಪು ಕೇಸರಕೂದಲಿನ, ಹಳದಿಬಣ್ಣದ ಸಿಂಹ ದೇಹದ ಆನೆತಲೆಯ ಎರಡು ಶರಭಗಳು ಎತ್ತಿಹಿಡಿದಿವೆ. (ಸಿಂಹ ಮತ್ತು ಆನೆಗಳಿಗಿಂತ ಬಲವಾದ ಶರಬವು ಸದಾಚಾರವನ್ನು ಎತ್ತಿಹಿಡಿಯುವುವು ಎಂದು ನಂಬಲಾಗಿದೆ). ಅವು ಹಸಿರು ಎಲೆಗಳ ವಿನ್ಯಾಸದ ಚಿತ್ರದಮೇಲೆ ನಿಂತಿವೆ. ಎಲೆಗಳ ವಿನ್ಯಾಸದ ಚಿತ್ರದ ಕೆಳಗೆ ಭಾರತದ ರಾಷ್ಟ್ರೀಯ ಧ್ಯೇಯವಾಕ್ಯವಾದ ಶೈಲೀಕೃತ ದೇವನಾಗರಿ ಲಿಪಿಯಲ್ಲಿ  ಸತ್ಯಮೇವ ಜಯತೆ ಎಂದು  ಸಂಸ್ಕೃತದಲ್ಲಿ ಸಮ್ಮಿತೀಯ ವಿನ್ಯಾಸದ ಹಳದಿ ಪಟ್ಟಿಯ ಮೇಲೆ ಬರೆಯಲಾಗಿದೆ. ಅರ್ಥ:"ಸತ್ಯ ಮಾತ್ರ ವಿಜಯಗಳಿಸುವುದು").  
.

ಐತಿಹಾಸಿಕ ಲಾಂಛನಗಳು

ಸರ್ಕಾರಿ ಬ್ಯಾನರ್ 
ಕರ್ನಾಟಕ ಸರ್ಕಾರವನ್ನು ರಾಜ್ಯದ ಲಾಂಛನವನ್ನು ಬಿಳಿ ಹಿನ್ನೆಲೆಯಲ್ಲಿ ಚಿತ್ರಿಸುವ ಬ್ಯಾನರ್ ಮೂಲಕ ಪ್ರತಿನಿಧಿಸಬಹುದು.

ಉಲ್ಲೇಖಗಳು
ಪಾಯಾ

ಪಾಯಾ ಭಾರತೀಯ ಉಪಖಂಡದ ಒಂದು ಸಾಂಪ್ರದಾಯಿಕ ಆಹಾರವಾಗಿದೆ.

ಇದನ್ನು ವಿವಿಧ ಹಬ್ಬಗಳು ಮತ್ತು ಸಮಾರಂಭಗಳಲ್ಲಿ ಬಡಿಸಲಾಗುತ್ತದೆ, ಅಥವ ವಿಶೇಷ ಅತಿಥಿಗಳಿಗಾಗಿ ತಯಾರಿಸಲಾಗುತ್ತದೆ. ಹಿಂದಿ ಉರ್ದು ಭಾಷೆಯಲ್ಲಿ ಪಾಯಾ ಎಂದರೆ 'ಕಾಲುಗಳು'.

ಈ ಖಾದ್ಯದ ಮುಖ್ಯ ಘಟಕಾಂಶಗಳೆಂದರೆ ವಿವಿಧ ಸಂಬಾರ ಪದಾರ್ಥಗಳೊಂದಿಗೆ ಬೇಯಿಸಲಾದ ಪಾದಗಳು (ಅಥವಾ ಗೋವು, ಮೇಕೆ, ಎಮ್ಮೆ ಅಥವಾ ಕುರಿಯ ಗೊರಸು).

ಹಿಂದೆ ಇದನ್ನು ಸೌಮ್ಯ ಶಾಖದಲ್ಲಿ ಹಲವು ಗಂಟೆಗಳ ಕಾಲ (ಸಾಮಾನ್ಯವಾಗಿ ಇಡೀ ರಾತ್ರಿ) ಒಲೆಯ ಮೇಲೆ ಬೇಯಿಸಲಾಗುತ್ತಿತ್ತು. ಆದರೆ, ಇಂದಿನ ದಿನಗಳಲ್ಲಿ, ಇದನ್ನು ಬಹುತೇಕವಾಗಿ ಪ್ರೆಷರ್ ಕುಕ್ಕರ್‌ನಲ್ಲಿ ಬೇಯಿಸಲಾಗುತ್ತದೆ. ಈ ಖಾದ್ಯವು ಸೂಪ್‍ನಂತಹ ಸ್ನಿಗ್ಧತೆಯನ್ನು ಹೊಂದಿದ್ದು ಇದನ್ನು ಸಾಮಾನ್ಯವಾಗಿ ಚಳಿಗಾಲದ ತಿಂಗಳುಗಳಲ್ಲಿ ಬೆಳಗಿನ ತಿಂಡಿಯಾಗಿ ನಾನ್‍ನೊಂದಿಗೆ ತಿನ್ನಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಕ್ಯಾರಿ ಮಿನಾಟಿ

ಕ್ಯಾರಿ ಮಿನಾಟಿ ಎಂದೇ ಖ್ಯಾತರಾಗಿರುವ ಅಜಯ್ ನಗರ ಭಾರತದ ಫರಿದಾಬಾದ್‌ನ ಯೂಟ್ಯೂಬರ್ ಮತ್ತು ಒಬ್ಬ ಸ್ಟ್ರೀಮರ್.  ಅವರು ತಮ್ಮ ಯೂಟ್ಯೂಬ್ ಚಾನಲ್ 'ಕ್ಯಾರಿಮಿನಾಟಿ'ಯಲ್ಲಿ ಹಾಸ್ಯ ಸ್ಕಿಟ್‌ಗಳು ಮತ್ತು ವಿವಿಧ ಆನ್‌ಲೈನ್ ವಿಷಯಗಳಿಗೆ ಪ್ರತಿಕ್ರಿಯೆ ನೀಡುತ್ತಿರುತ್ತಾರೆ.

ಆರಂಭಿಕ ಜೀವನ
ಅಜಯ್ ಜೂನ್ 12, 1999 ರಂದು ಭಾರತದ ರಾಷ್ಟ್ರೀಯ ರಾಜಧಾನಿಯಾದ ನವದೆಹಲಿಯ ಸಮೀಪವಿರುವ ಫರಿದಾಬಾದ್‌ನಲ್ಲಿ ಜನಿಸಿದರು. ಅಲ್ಲಿಯೇ ಅವರು ನೆಲೆಸಿದ್ದಾರೆ. ಅವರು ತಮ್ಮ ಯೂಟ್ಯೂಬ್ ನಲ್ಲಿ ವೃತ್ತಿಜೀವನವನ್ನು ಪ್ರಾರಂಭಿಸುವ ಮೊದಲು ೨೦೧೬ರವರೆಗೆ ಶಾಲೆಗೆ ಹೋಗುತ್ತಿದ್ದರು. ಅರ್ಥಶಾಸ್ತ್ರ ಪರೀಕ್ಷೆಯ ಬಗ್ಗೆ ಕಷ್ಟವೆಂದು ಭಾವಿಸಿದ ನಂತರ ಅವರು ತಮ್ಮ ಹನ್ನೆರಡನೇ ತರಗತಿ ಮಂಡಳಿಯ ಪರೀಕ್ಷೆಯನ್ನು ತ್ಯಜಿಸಲು ನಿರ್ಧರಿಸಿದರು ಮತ್ತು ನಂತರ ಅದನ್ನು ದೂರದ-ಶಿಕ್ಷಣದ ಮೂಲಕ ಪೂರ್ಣಗೊಳಿಸಿದರು.

ವೃತ್ತಿ
'ಕ್ಯಾರಿಮಿನಾಟಿ' ಅಥವಾ ಕೇವಲ 'ಕ್ಯಾರಿ' ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಅಜಯ್ ನಗರ್ ತಮ್ಮ ವಿಶಿಷ್ಟ ಮತ್ತು ಶಕ್ತಿಯುತ ಹಿಂದಿ ಭಾಷೆಯ ವ್ಯಾಖ್ಯಾನಕ್ಕೆ ಹೆಸರುವಾಸಿಯಾಗಿದ್ದಾರೆ. ಲೈವ್ ಗೇಮಿಂಗ್ ಹೊರತುಪಡಿಸಿ ಡಿಸ್ಕ್ ಹಾಡುಗಳು, ವಿಡಂಬನೆಗಳು ಮತ್ತು ಹಾಸ್ಯವನ್ನು ರಚಿಸುವಲ್ಲಿ ಅವರು ಮುಖ್ಯವಾಗಿ ತೊಡಗಿಸಿಕೊಂಡಿದ್ದಾರೆ.

ಅಜಯ್ 10 ವರ್ಷ ವಯಸ್ಸಿನವನಾಗಿದ್ದರಿಂದ ಯೂಟ್ಯೂಬ್‌ನಲ್ಲಿ ವೀಡಿಯೊಗಳನ್ನು ಪೋಸ್ಟ್ ಮಾಡಲು ಪ್ರಾರಂಭಿಸಿದ್ದರು. ಆರಂಭದಲ್ಲಿ, ಅವರು ಸನ್ನಿ ಡಿಯೋಲ್‌ನ ಅನುಕರಣೆ ಮತ್ತು ವಿಡಿಯೋ ಗೇಮ್‌ಗಳನ್ನು ಆಡಿದ ವೀಡಿಯೊಗಳನ್ನು ಪೋಸ್ಟ್ ಮಾಡುತ್ತಿದ್ದರು. ಪ್ರಸ್ತುತ 'ಕ್ಯಾರಿಮಿನಾಟಿ' ಅವರ ಮೂಲ ಯೂಟ್ಯೂಬ್ ಚಾನೆಲ್ ಆಗಿದೆ. ಇದು 2014 ರಿಂದ ಸಕ್ರಿಯವಾಗಿದೆ. 2014 ರಲ್ಲಿ, ಚಾನಲ್‌ನ ಹೆಸರು 'ಅಡಿಕ್ಟ್ ಎ 1' ಆಗಿತ್ತು ಮತ್ತು ಅದನ್ನು ರೆಕಾರ್ಡ್ ಮಾಡಿದ ವಿಡಿಯೋ ಗೇಮ್ ಫೂಟೇಜ್‌ಗಳನ್ನು ಅಪ್‌ಲೋಡ್ ಮಾಡಲು ಬಳಸಲಾಗುತ್ತಿತ್ತು. ಆದರೆ ಚಾನಲ್ ಹೆಚ್ಚು ಯಶಸ್ವಿಯಾಗಲಿಲ್ಲ. 2015 ರಲ್ಲಿ, ಚಾನೆಲ್‌ನ ಹೆಸರು ಕ್ಯಾರಿ ಡಿಯೋಲ್ ಆಗಿ ಮಾರ್ಪಟ್ಟಿತು. ಅದರಲ್ಲಿ ಅವರು ಸನ್ನಿ ಡಿಯೋಲ್ ಅನ್ನು ಅನುಕರಿಸಿ, ಕೌಂಟರ್ ಸ್ಟ್ರೈಕ್: ಗ್ಲೋಬಲ್ ಅಟ್ಯಾಕ್ ಆಟವನ್ನು ಆಡುವ ತುಣುಕನ್ನು ಅಪ್‌ಲೋಡ್ ಮಾಡುತ್ತಿದ್ದರು. ತರುವಾಯ, ಅವರು 'ಜನರನ್ನು ಹುರಿಯಲು' ಪ್ರಾರಂಭಿಸಿದಾಗ ಚಾನಲ್ ಹೆಸರನ್ನು ಕ್ಯಾರಿಮಿನಾಟಿ ಎಂದು ಬದಲಾಯಿಸಿದರು. 2017 ರ ಆರಂಭದಲ್ಲಿ, ಅಜಯ್ ಕ್ಯಾರಿಈಸ್ ಲೈವ್ ಎಂಬ ಮತ್ತೊಂದು ಯೂಟ್ಯೂಬ್ ಚಾನೆಲ್ ಅನ್ನು ಪ್ರಾರಂಭಿಸಿದರು.
ಅಜಯ್ ಅವರಿಗೆ ವ್ಯವಹಾರ ವ್ಯವಸ್ಥಾಪಕರಾಗಿರುವ ದೀಪಕ್ ಚಾರ್ ಸಹಾಯ ಮಾಡುತ್ತಾರೆ.  ತಮ್ಮ ತಂಡದೊಂದಿಗೆ, ಅವರು ತಮ್ಮ ಫರಿದಾಬಾದ್ ಮನೆಯ ಒಂದು ಭಾಗವನ್ನು ಸ್ಟುಡಿಯೋ ಆಗಿ ಬಳಸುತ್ತಿದ್ದಾರೆ.

ಇದುವರೆಗೆ ಅಜಯ್ ಒಟ್ಟು 5 ಯುಟ್ಯೂಬ್ ಕ್ರಿಯೇಟರ್ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಇದರಲ್ಲಿ 2 ಸಿಲ್ವರ್ ಪ್ಲೇ ಬಟನ್‌ಗಳು (ಕ್ಯಾರಿಮಿನಾಟಿ ಮತ್ತು ಕ್ಯಾರಿಸ್ಲೈವ್‌ಗಾಗಿ), 2 ಗೋಲ್ಡನ್ ಪ್ಲೇ ಬಟನ್‌ಗಳು (ಕ್ಯಾರಿಮಿನಾಟಿ ಮತ್ತು ಕ್ಯಾರಿಸ್ಲೈವ್), ಮತ್ತು ಕ್ಯಾರಿಮಿನಾಟಿಗಾಗಿ 1 ಡೈಮಂಡ್ ಪ್ಲೇ ಬಟನ್ ಗೆ ಭಾಜನರಾಗಿದ್ದಾರೆ.

ಪ್ರಶಸ್ತಿಗಳು ಮತ್ತು ಮನ್ನಣೆ
೨೦೧೯: TIME ನ 10 ಮುಂದಿನ ಪೀಳಿಗೆಯ ನಾಯಕರು # 10

ಉಲ್ಲೇಖಗಳು
ತೆಲುಗು ಲಿಪಿ

ತೆಲುಗು ಲಿಪಿ ತೆಲುಗು ಭಾಷೆಯನ್ನು ಬರೆಯಲು ಬಳಸುವ ಬ್ರಾಹ್ಮಿಯಿಂದ ಹುಟ್ಟಿದ ಭಾರತೀಯ ಲಿಪಿ . ಅಕ್ಷರ ರೂಪದಲ್ಲಿ ಕನ್ನಡ ಲಿಪಿಯನ್ನು ಹೋಲುತ್ತದೆ .

ಸ್ವರ

ವ್ಯಂಜನಗಳು

ತೆಲುಗು ಸಂಖ್ಯೆಗಳು

ತೆಲುಗು ಸಂಯುಕ್ತಾಕ್ಷರಗಳು

ತೆಲುಗು ಕಾಗುಣಿತ

ಉಲ್ಲೇಖಗಳು 

ಲಿಪಿಗಳು
ಭಾಷೆ
ಶೀರ್ಮಲ್

ಶೀರ್ಮಲ್ ಇರಾನ್‍ನಲ್ಲಿ ಹುಟ್ಟಿಕೊಂಡ, ಕೇಸರಿ ಸೇರಿಸಿ ರುಚಿಗೊಳಿಸಲಾದ ಚಪಾತಿಯಂತಹ ಸಾಂಪ್ರದಾಯಿಕ ಖಾದ್ಯವಾಗಿದೆ. ಶೀರ್ಮಲ್ ಶಬ್ದವು ಎರಡು ಪರ್ಷಿಯನ್ ಶಬ್ದಗಳಿಂದ ವ್ಯುತ್ಪನ್ನವಾಗಿದೆ - ಶೀರ್ ಅಂದರೆ ಹಾಲು ಮತ್ತು ಮಲಿದಾನ್ ಅಂದರೆ ತೀಡು/ತೇಯು. ಹಾಲಿನಿಂದ ತೀಡಿದ ಎಂಬುದು ಅಕ್ಷರಶಃ ಅನುವಾದವಾಗಿದೆ. ಇದನ್ನು ಮುಘಲ್ ಸಾಮ್ರಾಟರು ಉತ್ತರ ಭಾರತಕ್ಕೆ ಪರಿಚಯಿಸಿದರು. ಇದು ಲಖ್ನೋ, ಹೈದರಾಬಾದ್ ಮತ್ತು ಔರಂಗಾಬಾದ್‌ನಲ್ಲಿ ರುಚಿ ತಿನಿಸಾಯಿತು.

ಶೀರ್ಮಲ್ ಮೈದಾದಿಂದ ತಯಾರಿಸಲಾದ ಸೌಮ್ಯವಾಗಿ ಸಿಹಿಯಾಗಿರುವ ನಾನ್ ಆಗಿದೆ. ಇದಕ್ಕೆ ಯೀಸ್ಟ್ ಸೇರಿಸಿ ಹುದುಗು ಬರಿಸಲಾಗುತ್ತದೆ ಮತ್ತು ಇದನ್ನು ತಂದೂರ್ ಅಥವಾ ಒಲೆಯಲ್ಲಿ ಬೇಯಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಶೀರ್ಮಲ್‌ನ್ನು ರೋಟಿಯಂತೆ ತಯಾರಿಸಲಾಗುತ್ತಿತ್ತು. ನಾನ್ ರೋಟಿಯ ಪಾಕವಿಧಾನದಲ್ಲಿ ಬಳಸುವಂತೆ ಬಿಸಿ ನೀರಿನ ಬದಲು ಸಕ್ಕರೆ ಸೇರಿಸಿದ, ಕೇಸರಿ ಮತ್ತು ಏಲಕ್ಕಿ ಹಾಕಿ ರುಚಿಗೊಳಿಸಲಾದ ಬಿಸಿ ಹಾಲನ್ನು ಬಳಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಪೂತರೇಕು

ಪೂತರೇಕು ಆಂಧ್ರಪ್ರದೇಶ ರಾಜ್ಯದ ಒಂದು ಜನಪ್ರಿಯ ಸಿಹಿತಿಂಡಿಯಾಗಿದೆ. ಈ ಸಿಹಿ ತಿಂಡಿಯನ್ನು ಕಾಗದವನ್ನು ಹೋಲುವ ತುಂಬಾ ತೆಳುವಾದ ಅಕ್ಕಿಯ ಪಿಷ್ಟದ ಪದರದಲ್ಲಿ ಸುತ್ತಲಾಗುತ್ತದೆ ಮತ್ತು ಒಳಗೆ ಸಕ್ಕರೆ, ಒಣಫಲಗಳು ಹಾಗೂ ನಟ್‍ಗಳನ್ನು ತುಂಬಿರಲಾಗುತ್ತದೆ. ಈ ಸಿಹಿ ತಿನಿಸು ತೆಲುಗು ರಾಜ್ಯಗಳಲ್ಲಿನ ಹಬ್ಬಗಳು, ಧಾರ್ಮಿಕ ಸಂದರ್ಭಗಳು ಮತ್ತು ಮದುವೆಗಳಲ್ಲಿ ಜನಪ್ರಿಯವಾಗಿದೆ.

ಪೂತರೇಕುವನ್ನು ಜಯ ಬಿಯ್ಯಮ್ ಎಂಬ ಒಂದು ವಿಶಿಷ್ಟ ಬಗೆಯ ಅಕ್ಕಿಯ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಇದರ ಜೊತೆಗೆ ಪುಡಿ ಸಕ್ಕರೆ ಮತ್ತು ತುಪ್ಪವನ್ನು ಸೇರಿಸಲಾಗುತ್ತದೆ. ತಿನ್ನಲರ್ಹ ಲೇಪವನ್ನು ತಯಾರಿಸಲು ಮೊದಲು ಸುಮಾರು ಎರಡು ಗಂಟೆಗಳ ಕಾಲ ರುಬ್ಬಿದ ಉರುಟಕ್ಕಿಯನ್ನು ಹಿಟ್ಟಾಗಿ ಮಾಡಿಕೊಂಡು ಅದಕ್ಕೆ ನೀರು ಸೇರಿಸಿ, ಈ ದ್ರಾವಣದಲ್ಲಿ ಒಂದು ತೆಳುವಾದ ಬಟ್ಟೆಯನ್ನು ಅದ್ದಿ ಒಂದು ಬಿಸಿ ಮಡಕೆಯನ್ನು ತಲೆಕೆಳಗುಮಾಡಿ ಅದರ ಕೆಳಗೆ ಉರಿ ಹಚ್ಚಿ ಮಡಕೆಯ ಮೇಲೆ ಈ ಬಟ್ಟೆಯನ್ನು ಇರಿಸಲಾಗುತ್ತದೆ. ತಿನ್ನಲರ್ಹ ಪೊರೆಯು ಬೇಗನೇ ಮಡಕೆಯ ಮೇಲೆ ರೂಪಗೊಳ್ಳುತ್ತದೆ..

ಉಲ್ಲೇಖಗಳು 

ಸಿಹಿ ತಿನಿಸುಗಳು
ಘುಗನಿ

ಘುಗನಿ ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾದ ಒಂದು ಸಾಯಂಕಾಲದ ಲಘು ಆಹಾರವಾಗಿದೆ, ಮತ್ತು ವಿಶೇಷವಾಗಿ ಪೂರ್ವ ಭಾರತದಲ್ಲಿ (ಭಾರತದ ರಾಜ್ಯಗಳಾದ ಬಿಹಾರ್, ಝಾರ್ಖಂಡ್, ಒಡಿಶಾ, ಪಶ್ಚಿಮ ಬಂಗಾಳ), ಈಶಾನ್ಯ ಭಾರತ (ಭಾರತದ ರಾಜ್ಯಗಳಾದ ಅಸ್ಸಾಂ ಮತ್ತು ತ್ರಿಪುರಾ) ಮತ್ತು ಬಾಂಗ್ಲಾದೇಶದ ಭಾಗಗಳಲ್ಲಿ ಜನಪ್ರಿಯವಾಗಿದೆ. ಉದ್ದಿನ ಬೇಳೆ, ಹಳದಿ ಒಣ ಬಟಾಣಿ, ಅಥವಾ ಬಿಳಿ ಒಣ ಬಟಾಣಿಯನ್ನು ಗ್ರೇವಿಯಲ್ಲಿ ಸಾಂಪ್ರದಾಯಿಕ ಪೂರ್ವ ಭಾರತೀಯ ಶೈಲಿಯಲ್ಲಿ ಬೇಯಿಸಲಾಗುತ್ತದೆ. ಇದನ್ನು ಮಂಡಕ್ಕಿ (ಕುರ್ಮುರಾ) ಮತ್ತು ಕೆಲವೊಮ್ಮೆ ಬಿಸಿ ಈರುಳ್ಳಿ ಪಕೋಡಾ ಅಥವಾ ಭಜಿಯಾದೊಂದಿಗೆ ಬಡಿಸಲಾಗುತ್ತದೆ. ಇದನ್ನು ಪೂರಿಯೊಂದಿಗೂ ಬಡಿಸಲಾಗುತ್ತದೆ. ಇದರ ಕೆಲವು ಬಗೆಗಳು ಮೇಕೆ ಅಥವಾ ಕುರುಮರಿ ಅಥವಾ ಕೋಳಿಯಂತಹ ಮಾಂಸವನ್ನು ಒಳಗೊಂಡಿರುತ್ತವೆ. ಬಹುತೇಕವಾಗಿ ರುಚಿಗೊಳಿಸುವುದಕ್ಕಾಗಿ ಮಾಂಸವನ್ನು ಸಾಮಾನ್ಯವಾಗಿ ಕೊಚ್ಚಲಾಗುತ್ತದೆ ಅಥವಾ ತುತ್ತಿನ ಗಾತ್ರದ ಚೂರುಗಳಾಗಿ ತುಂಡರಿಸಲಾಗುತ್ತದೆ. ಇದು ಕೊಲ್ಕತಾದಲ್ಲಿ ಸಾಮಾನ್ಯ ಮತ್ತು ಅಗ್ಗದ ಆಹಾರವಾಗಿದೆ. ಮಂಗ್ಷೇರ್ ಘುಗನಿಯನ್ನು "ಕೋಲ್ಕಟಾದ ಟ್ರೇಡ್‍ಮಾರ್ಕ್" ಎಂದು ವರ್ಣಿಸಲಾಗಿದೆ.

ಹೊರಗಿನ ಕೊಂಡಿಗಳು 
 Ghugni recipe 
 Bangla Recipe

ಭಾರತೀಯ ಲಘು ಆಹಾರಗಳು
ಚಿಕನ್ ಕರಿ

ಚಿಕನ್ ಕರಿ ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಖಾದ್ಯವಾಗಿದೆ. ಇದು ಭಾರತೀಯ ಉಪಖಂಡ, ಆಗ್ನೇಯ ಏಷ್ಯಾ, ಗ್ರೇಟ್ ಬ್ರಿಟನ್ ಜೊತೆಗೆ ಕೆರಿಬಿಯನ್‍ನಲ್ಲಿ ಸಾಮಾನ್ಯವಾಗಿದೆ. ಭಾರತೀಯ ಉಪಖಂಡದ ಸಾಮಾನ್ಯ ಕರಿಯು ಈರುಳ್ಳಿ ಹಾಗೂ ಟೊಮೇಟೊ ಆಧಾರಿತ ಸಾಸ್‍ನಲ್ಲಿ ಬೇಯಿಸಲಾದ ಕೋಳಿಮಾಂಸವನ್ನು ಹೊಂದಿರುತ್ತದೆ. ರುಚಿಗೊಳಿಸಲು ಶುಂಠಿ, ಬೆಳ್ಳುಳ್ಳಿ, ಟೊಮೇಟೊ ತಿಳ್ಳು, ಮೆಣಸಿನಕಾಯಿ ಮತ್ತು ಅರಿಸಿನ, ಜೀರಿಗೆ, ಕೊತ್ತುಂಬರಿ, ದಾಲ್ಚಿನ್ನಿ, ಏಲಕ್ಕಿ ಇತ್ಯಾದಿ ಸೇರಿದಂತೆ ನಾನಾಬಗೆಯ ಸಂಬಾರ ಪದಾರ್ಥಗಳನ್ನು ಸೇರಿಸಲಾಗುತ್ತದೆ. ದಕ್ಷಿಣ ಏಷ್ಯಾದ ಹೊರಗೆ, ಕರಿ ಚಿಕನ್‍ನ್ನು ಹಲವುವೇಳೆ ಕರಿ ಪೌಡರ್ ಎಂಬ ಮೊದಲೇ ತಯಾರಿಸಿಟ್ಟುಕೊಂಡ ಸಂಬಾರ ಪದಾರ್ಥಗಳ ಮಿಶ್ರಣದಿಂದ ತಯಾರಿಸಲಾಗುತ್ತದೆ.

ಮೂಳೆಗಳಿರುವ ಕೋಳಿಮಾಂಸದ ತುಂಡುಗಳನ್ನು ಬಳಸಲಾಗುತ್ತದೆ. ದಕ್ಷಿಣ ಭಾರತದಲ್ಲಿ, ಕೊಬ್ಬರಿ ತುರಿ ಮತ್ತು ಕರಿಬೇವಿನ ಎಲೆಗಳು ಕೂಡ ಜನಪ್ರಿಯ ಘಟಕಾಂಶಗಳಾಗಿವೆ. ಚಿಕನ್ ಕರಿಯನ್ನು ಸಾಮಾನ್ಯವಾಗಿ ಕೊತ್ತಂಬರಿ ಎಲೆಗಳಿಂದ ಅಲಂಕರಿಸಲಾಗುತ್ತದೆ, ಮತ್ತು ಅನ್ನ ಅಥವಾ ರೋಟಿಯೊಂದಿಗೆ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಇಡಿಯಪ್ಪಮ್

ಇಡಿಯಪ್ಪಮ್ ಅಥವಾ ನೂಲ್ ಪುಟ್ಟು ಕೇರಳ ಮತ್ತು ತಮಿಳುನಾಡು ರಾಜ್ಯಗಳಲ್ಲಿ ಜೊತೆಗೆ ಶ್ರೀಲಂಕಾದಿಂದ ಹುಟ್ಟಿಕೊಂಡ ಅಕ್ಕಿ ಶಾವಿಗೆಯ ಒಂದು ಖಾದ್ಯವಾಗಿದೆ. ಅಕ್ಕಿ ಹಿಟ್ಟನ್ನು ನೂಡಲ್ಗಳಾಗಿ ಒತ್ತಿ, ಚಪ್ಪಟೆ ಬಿಲ್ಲೆಯಂತಹ ಆಕಾರದಲ್ಲಿ ಹೆಣೆದು ಹಬೆಯಲ್ಲಿ ಬೇಯಿಸಲಾಗುತ್ತದೆ.

ಇಡಿಯಪ್ಪಮ್ ಶ್ರೀಲಂಕಾದಲ್ಲಿ ಮತ್ತು ತಮಿಳುನಾಡು, ಕೇರಳ ಹಾಗೂ ಕರ್ನಾಟಕ ರಾಜ್ಯಗಳಾದ್ಯಂತ ವಿಶೇಷ ಪಾಕವಾಗಿದೆ. ತಮಿಳಿನಲ್ಲಿ ಇಡಿಯಪ್ಪಮ್ ಶಬ್ದವು ಎರಡು ಶಬ್ದಗಳಿಂದ ವ್ಯುತ್ಪನ್ನವಾಗಿದೆ - ಇಡಿ ಅಂದರೆ ಮಥಿಸು ಮತ್ತು ಅಪ್ಪಮ್ ಅಂದರೆ ಹಿಟ್ಟಿನ ಬಿಲ್ಲೆ. ತುಳು ಭಾಷೆಯಲ್ಲಿ ಇದನ್ನು ಸೇಮೆ ಡಾ ಅಡ್ಡೈ ಎಂದು ಕರೆಯಲಾಗುತ್ತದೆ. ಇದನ್ನು ತುಳುವ ಚಿಕನ್ ಅಥವಾ ಮೀನಿನ ಕರಿಯೊಂದಿಗೆ, ಮತ್ತು ರಸಾಯನ ಎಂದು ಕರೆಯಲ್ಪಡುವ ತೆಂಗಿನ ಹಾಲಿನ ಖಾದ್ಯದೊಂದಿಗೆ ತಿನ್ನಲಾಗುತ್ತದೆ.

ಇದನ್ನು ರಾಗಿ ಹಿಟ್ಟಿನಿಂದಲೂ ತಯಾರಿಸಬಹುದು. ಹಿಟ್ಟಾಗಿ ಮಾಡಿಕೊಳ್ಳಲು ಉಪ್ಪು ಮತ್ತು ನೀರನ್ನು ಸೇರಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬೆಳಗಿನ ತಿಂಡಿಯಲ್ಲಿ ಅಥವಾ ರಾತ್ರಿಯ ಊಟದಲ್ಲಿ ಕರಿಯೊಂದಿಗೆ (ಆಲೂಗಡ್ಡೆ, ಮೀನು, ಮೊಟ್ಟೆ ಅಥವಾ ಮಾಂಸ) ಮತ್ತು ಕೊಬ್ಬರಿ ಚಟ್ನಿಯೊಂದಿಗೆ ಮುಖ್ಯ ಆಹಾರವಾಗಿ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಬಿಕಾನೇರಿ ಭುಜಿಯಾ

ಬಿಕಾನೇರಿ ಭುಜಿಯಾ (ಹಲವುವೇಳೆ ಸರಳವಾಗಿ ಭುಜಿಯಾ ಎಂದು ಕರೆಯಲ್ಪಡುತ್ತದೆ) ಒಂದು ಜನಪ್ರಿಯ ಗರಿಗರಿಯಾದ ಲಘು ಆಹಾರವಾಗಿದೆ. ಇದನ್ನು ಮಡಿಕೆ ಕಾಳು ಮತ್ತು ಬೇಸನ್ (ಕಡಲೆ ಹಿಟ್ಟು) ಹಾಗೂ ಸಂಬಾರ ಪದಾರ್ಥಗಳನ್ನು ಬಳಸಿ ತಯಾರಿಸಲಾಗುತ್ತದೆ. ಇದು ರಾಜಸ್ಥಾನದ ಬಿಕಾನೆರ್‌‌ನಲ್ಲಿ ಹುಟ್ಟಿಕೊಂಡಿತು. ತಿಳಿ ಹಳದಿ ಬಣ್ಣದ್ದಾದ ಇದು ಮೊದಲನೆಯ ಬಾರಿ ಬಿಕಾನೇರ್‌ನಲ್ಲಿ ತಯಾರಿಸಲ್ಪಟ್ಟಿತು ಎಂದು ಪ್ರಸಿದ್ಧವಾಗಿ ಪರಿಚಿತವಾಗಿದೆ. ಕಳೆದ ಕೆಲವು ವರ್ಷಗಳಲ್ಲಿ ಕೇವಲ ಬಿಕಾನೇರ್‌ನ ವಿಶಿಷ್ಟ ಉತ್ಪನ್ನವಾಗಿರುವದಷ್ಟೇ ಅಲ್ಲದೆ, ಜಾತಿವಿಶಿಷ್ಟವಾದ ಹೆಸರೂ ಆಗಿದೆ.

ಮಡಿಕೆ ಕಾಳು, ಬೇಸನ್, ಕಡಲೆ ಸೇರಿದ ಹಿಟ್ಟಿಗೆ ಪುಡಿಮಾಡಿದ ಸೆಲ್ಯುಲೋಸ್ (ನಾರು), ಉಪ್ಪು, ಕೆಂಪು ಮೆಣಸಿನ ಪುಡಿ, ಕರಿಮೆಣಸು, ಏಲಕ್ಕಿ, ಲವಂಗಗಳಂತಹ ಸಂಬಾರ ಪದಾರ್ಥಗಳು, ಶೇಂಗಾ ಎಣ್ಣೆ, ಇತ್ಯಾದಿಗಳನ್ನು ಸೇರಿಸಿ ನಾದಲಾಗುತ್ತದೆ. ಇದನ್ನು ಒಂದು ಜರಡಿಯ ಮೂಲಕ ಒತ್ತಿ ತರಕಾರಿ ಎಣ್ಣೆಯಲ್ಲಿ ಕರಿಯಲಾಗುತ್ತದೆ.

ಉಲ್ಲೇಖಗಳು 

ಭಾರತೀಯ ಲಘು ಆಹಾರಗಳು
ಚಮ್‍ಚಮ್

ಚಮ್‍ಚಮ್ ಒಂದು ಸಾಂಪ್ರದಾಯಿಕ ಬಂಗಾಳಿ ಸಿಹಿತಿನಿಸಾಗಿದ್ದು, ಭಾರತೀಯ ಉಪಖಂಡದಾದ್ಯಂತ ಜನಪ್ರಿಯವಾಗಿದೆ. ಈ ತಿನಿಸು ವಿವಿಧ ಬಣ್ಣಗಳಲ್ಲಿ ಬರುತ್ತದೆ, ಮುಖ್ಯವಾಗಿ ತಿಳಿ ನಸುಗೆಂಪು, ತಿಳಿ ಹಳದಿ ಮತ್ತು ಬಿಳಿ. ಅಲಂಕಾರವಾಗಿ ಇದನ್ನು ಕೊಬ್ಬರಿ ಅಥವಾ ಖೋವಾ ಚೂರುಗಳಿಂದ ಲೇಪಿಸಲಾಗುತ್ತದೆ.

ಇತಿಹಾಸ 
ಆಧುನಿಕ ದಿನದ ಬಾಂಗ್ಲಾದೇಶದ ಪೊರಾಬರಿಯ ಚಮ್‍ಚಮ್‍ನ ಅಂಡಾಕಾರದ ಕಂದು ಬಣ್ಣದ ವೈವಿಧ್ಯವು ಪೊರಾಬರಿ ಚಮ್‍ಚಮ್ ಎಂದು ಕರೆಯಲ್ಪಡುತ್ತದೆ. ಇದರ ಇತಿಹಾಸ ೧೯ನೇ ಶತಮಾನದ ಮಧ್ಯಭಾಗದಷ್ಟು ಹಳೆಯದ್ದೆಂದು ನಿರ್ಧರಿಸಲಾಗಿದೆ. ಈ ಖಾದ್ಯದ ಆಧುನಿಕ ಬಗೆಯನ್ನು ಮಾಟಿಲಾಲ್ ಗೋರೆ ಅವನ ಅಜ್ಜ ರಾಜಾ ರಾಮ್‍ಗೋರೆ ತಯಾರಿಸಿದ್ದ ಒಂದು ಸಿಹಿ ಖಾದ್ಯವನ್ನು ಆಧರಿಸಿ ತಯಾರಿಸಿದನು. ಇವನು ಉತ್ತರ ಪ್ರದೇಶದ ಬಲಿಯಾ ಜಿಲ್ಲೆಯ ಸ್ಥಳೀಯನಾಗಿದ್ದನು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Cham cham 
ಸಿಹಿ ತಿನಿಸುಗಳು
ಕಾಫ್ರಿಯಾಲ್

ಕಾಫ್ರಿಯಾಲ್ ಭಾರತದ ಗೋವಾ ರಾಜ್ಯದಲ್ಲಿ ವ್ಯಾಪಕವಾಗಿ ಸೇವಿಸಲ್ಪಡುವ ಒಂದು ಮಸಾಲೆಯುಕ್ತ ಖಾದ್ಯವಾಗಿದೆ. ಈ ಖಾದ್ಯವು ಆಫ಼್ರಿಕಾ ಖಂಡದದಲ್ಲಿನ ಪೊರ್ಚುಗೀಸ್ ವಸಾಹತುಗಳಿಂದ ಹುಟ್ಟಿಕೊಂಡಿತು. ಪೋರ್ಚುಗೀಸ್ ಮತ್ತು ಪೋರ್ಚುಗೀಸರ ಕೆಳಗೆ ಸೇವೆಸಲ್ಲಿಸುತ್ತಿದ್ದ ಆಫ಼್ರಿಕನ್ ಸೈನಿಕರು ಇದನ್ನು ಗೋವಾದ ಪಾಕಪದ್ಧತಿಗೆ ಪರಿಚಯಿಸಿದರು. ಸಾಮಾನ್ಯ ತಯಾರಿಕೆಯು ಹಸಿರು ಮೆಣಸಿನಕಾಯಿ, ತಾಜಾ ಕೊತ್ತುಂಬರಿ ಎಲೆಗಳು, ಈರುಳ್ಳಿ, ಬೆಳ್ಳುಳ್ಳಿ, ಶುಂಠಿ, ದಾಲ್ಚಿನ್ನಿ, ಕರಿಮೆಣಸು, ಖಾರದ ಪುಡಿ, ಜಾಪತ್ರೆ, ಲವಂಗದ ಪುಡಿ ಮತ್ತು ನಿಂಬೆಯ ರಸ ಅಥವಾ ವಿನಿಗರ್‌ನ್ನು ಒಳಗೊಳ್ಳುತ್ತದೆ. ಚಿಕನ್ ಕಾಫ಼್ರಿಯಾಲ್‍ನ್ನು ಯಾವಾಗಲೂ ಕೋಳಿಯ ಕಾಲುಗಳಿಂದ ತಯಾರಿಸಲಾಗುತ್ತದೆ, ಮತ್ತು ಮೇಲೆ ಹೇಳಲಾದ ಸಂಬಾರ ಪದಾರ್ಥಗಳು ಹಾಗೂ ಮೂಲಿಕೆಗಳಿಂದ ರುಚಿಗೊಳಿಸಲಾಗುತ್ತದೆ ಮತ್ತು ಸ್ವಲ್ಪ ಎಣ್ಣೆಯಲ್ಲಿ ಬಾಡಿಸಲಾಗುತ್ತದೆ. ಚಿಕನ್ ಕಾಫ಼್ರಿಯಾಲ್ ಜೊತೆಗೆ ಪಕ್ಕಖಾದ್ಯವಾಗಿ ಆಲೂಗಡ್ಡೆ ಚೂರುಗಳು ಮತ್ತು ಲಿಂಬೆಯ ಚೂರುಗಳನ್ನು ನೀಡಲಾಗುತ್ತದೆ. ಇದು ಗೋವಾ ರಾಜ್ಯದ ಬಾರ್‌ಗಳು ಮತ್ತು ಪಾನಗೃಹಗಳಲ್ಲಿ ಜನಪ್ರಿಯ ಖಾದ್ಯವಾಗಿದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಬಾಲ್‍ಚಾವ್

ಬಾಲ್‍ಚಾವ್ ಅನ್ನು ಪಶ್ಚಿಮ ಭಾರತದ ಕರಾವಳಿ ಭಾಗದ ಗೋವಾ ರಾಜ್ಯದ ಒಂದು ಉರಿಯುವ ಖಾದ್ಯವೆಂದು ವರ್ಣಿಸಲಾಗಿದೆ ಮತ್ತು ಇದು ಬಹುತೇಕ ಉಪ್ಪಿನಕಾಯಿಯಂತೆ ಇರುತ್ತದೆ. ಇದು ಗೋವಾದ ಪಾಕಶೈಲಿಯ ಒಂದು ಮಸಾಲೆಯುಕ್ತ ಸಮುದ್ರಾಹಾರ ಅಥವಾ ಮಾಂಸದ ಖಾದ್ಯವಾಗಿದೆ.

ಬಾಲ್‍ಚಾವ್ ಅಡುಗೆಯ ಒಂದು ವಿಧಾನವಾಗಿದೆ, ಮತ್ತು ಇದನ್ನು ಮೀನು, ಸೀಗಡಿ ಅಥವಾ ಹಂದಿಮಾಂಸವನ್ನು ಮಸಾಲೆಯುಕ್ತ ಹಾಗೂ ಕಟುವಾಸನೆಯ ಟೊಮೇಟೊ-ಮೆಣಸಿನಕಾಯಿಯ ಸಾಸ್‍ನಲ್ಲಿ ತಯಾರಿಸಲಾಗುತ್ತದೆ. ಇದು ಉಪ್ಪಿನಕಾಯಿ ತಯಾರಿಕೆಯನ್ನು ಹೋಲುತ್ತದೆ ಮತ್ತು ಇದನ್ನು ಬಹಳ ದಿನಗಳು ಮುಂಚಿತವಾಗಿ ತಯಾರಿಸಿಡಬಹುದು.

ಇದರ ಘಟಕಾಂಶಗಳಲ್ಲಿ ಸೀಗಡಿ, ಎಣ್ಣೆ, ಸಣ್ಣದಾಗಿ ಹೆಚ್ಚಿದ ಈರುಳ್ಳಿ, ಟೊಮೇಟೊ, ಬೆಳ್ಳುಳ್ಳಿ ಪೇಸ್ಟ್ ಅಥವಾ ಲವಂಗ, ಶುಂಠಿ ಪೇಸ್ಟ್ ಅಥವಾ ಶುಂಥಿ, ಒಣ ಕೆಂಪು ಮೆಣಸಿನಕಾಯಿ, ಜೀರಿಗೆ, ಸಾಸಿವೆ, ದಾಲ್ಚಿನ್ನಿ, ಲವಂಗ, ಸಕ್ಕರೆ, ವಿನಿಗರ್ ಮತ್ತು ಉಪ್ಪು ಸೇರಿವೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಘಾರಿ

ಘಾರಿ ಅಥವಾ ಸೂರತಿ ಘಾರಿ ಸೂರತ್‍ನ ಒಂದು ಗುಜರಾತಿ ಸಿಹಿ ಖಾದ್ಯವಾಗಿದೆ. ಘಾರಿಯನ್ನು ಪೂರಿ ಹಿಟ್ಟು, ಹಾಲಿನ ಖೋವಾ, ತುಪ್ಪ ಮತ್ತು ಸಕ್ಕರೆಯಿಂದ ತಯಾರಿಸಲಾಗುತ್ತದೆ. ದುಂಡನೆಯ ಆಕಾರದ ತುಂಡುಗಳನ್ನು ಮಾಡಿಕೊಂಡು ಒಳಗೆ ಸಿಹಿ ಹೂರಣವನ್ನು ತುಂಬಿಸಲಾಗುತ್ತದೆ. ಇದನ್ನು ಮುಖ್ಯವಾಗಿ ಚಾಂದನಿ ಪಾಡ್ವಾ ಹಬ್ಬದಂದು ಸೇವಿಸಲಾಗುತ್ತದೆ. ಇದು ಅನೇಕ ಬಗೆಗಳು ಮತ್ತು ರುಚಿಗಳಲ್ಲಿ ಕೂಡ ಲಭ್ಯವಿದೆ, ಉದಾಹರಣೆಗೆ ಪಿಸ್ತಾ, ಬಾದಾಮಿ ಏಲಕ್ಕಿ ಮತ್ತು ಖೋವಾ.

ತಾತ್ಯಾ ಟೋಪೆಗಾಗಿ ದೇವ್‍ಶಂಕರ್ ಶುಕ್ಲಾ ಘಾರಿಯನ್ನು ತಯಾರಿಸಿದರು. ೧೮೫೭ರಲ್ಲಿ ಅವರಿಗೆ ಮತ್ತು ಆ ಸ್ವಾತಂತ್ರ್ಯ ಹೋರಾಟಗಾರನ ಸೈನಿಕರಿಗೆ ಹೆಚ್ಚಿನ ಶಕ್ತಿಯನ್ನು ನೀಡುವುದು. ಆದರೆ ಇದನ್ನು ಅಮಂಗಳಕರ ಸಂದರ್ಭಗಳಲ್ಲಿ ಕೂಡ ಸೇವಿಸಲ್ಪಡುವುದು ಆರಂಭವಾಯಿತು, ವಿಶೇಷವಾಗಿ ಕೆಲವು ಜಾತಿಗಳ ಜನರು ಸ್ಮಶಾನದಲ್ಲಿ ಮೃತರ ಆತ್ಮದ ಶಾಂತಿಗಾಗಿ ಸೇವಿಸುತ್ತಿದ್ದರು.

ಉಲ್ಲೇಖಗಳು 

ಸಿಹಿ ತಿನಿಸುಗಳು
ಬಟಾಟಾ ವಡಾ

ಬಟಾಟಾ ವಡಾ ಮಹಾರಾಷ್ಟ್ರದಲ್ಲಿ ಒಂದು ಜನಪ್ರಿಯ ಸಸ್ಯಾಹಾರಿ ತ್ವರಿತ ಖಾದ್ಯವಾಗಿದೆ. ಇದು ಚೂರುಮಾಡಿದ ಆಲೂಗಡ್ಡೆ ಪ್ಯಾಟಿಯ ಮೇಲೆ ಕಡಲೆ ಹಿಟ್ಟಿನ ಲೇಪನವನ್ನು ಹೊಂದಿರುತ್ತದೆ. ನಂತರ ಇದನ್ನು ಎಣ್ಣೆಯಲ್ಲಿ ಕರಿದು ಬಿಸಿಯಾಗಿರುವಾಗಲೇ ಚಟ್ನಿಯೊಂದಿಗೆ ಬಡಿಸಲಾಗುತ್ತದೆ. ವಡಾ ವ್ಯಾಸದಲ್ಲಿ ಸುಮಾರು ಎರಡರಿಂದ ಮೂರು ಅಂಗುಲವಿರುವ ಗಟ್ಟಿಯಾದ ಗೋಳವಾಗಿರುತ್ತದೆ.

ಇದರ ಮೂಲ ಮಹಾರಾಷ್ಟ್ರವಾದರೂ, ಬಟಾಟಾ ವಡಾವು ಭಾರತದ ಉಳಿದೆಡೆಯೂ ಜನಪ್ರಿಯತೆಯನ್ನು ಗಳಿಸುತ್ತಿದೆ.

ಆಲೂಗಡ್ಡೆ ಹೂರಣಕ್ಕೆ ಮೊದಲು ಆಲೂಗಡ್ಡೆಗಳನ್ನು ಬೇಯಿಸಿಕೊಂಡು ಉರುಟಾಗಿ ಚೂರುಮಾಡಿಕೊಳ್ಳಲಾಗುತ್ತದೆ. ಒಂದು ಬಾಣಲೆಯಲ್ಲಿ ಎಣ್ಣೆಯನ್ನು ಬಿಸಿಮಾಡಿ ಅದಕ್ಕೆ ಇಂಗು, ಸಾಸಿವೆ, ಮೆಣಸಿನಕಾಯಿ, ಈರುಳ್ಳಿ, ಕರಿಬೇವು ಮುಂತಾದವುಗಳನ್ನು ಸೇರಿಸಿ ಈರುಳ್ಳಿ ಬಣ್ಣ ಹೋಗುವವರೆಗೆ ಸ್ವಲ್ಪ ಕಾಲ ಎಣ್ಣೆಯಲ್ಲಿ ಬಾಡಿಸಿಕೊಳ್ಳಲಾಗುತ್ತದೆ. ನಂತರ ಶುಂಠಿ ಬೆಳ್ಳುಳ್ಳಿ ಪೇಸ್ಟ್, ಅರಿಸಿನ ಮತ್ತು ಉಪ್ಪು ಸೇರಿಸಿ ಸ್ವಲ್ಪ ಕಾಲ ಬಾಡಿಸಿ ನಂತರ ಚೂರ್ಣಮಾಡಿದ ಆಲೂಗಡ್ಡೆಯನ್ನು ಸೇರಿಸಿ ಸ್ವಲ್ಪ ಕಾಲ ಬೇಯಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಆಮ್‍ರಸ್

ಆಮ್‍ರಸ್ ಭಾರತೀಯ ಉಪಖಂಡದ ಪಾಕಪದ್ಧತಿಯಲ್ಲಿ ಕಾಣಿಸಿಕೊಳ್ಳುವ ಒಂದು ಸಿಹಿ ಖಾದ್ಯವಾಗಿದೆ. ಇದನ್ನು ಮಾವಿನಹಣ್ಣಿನ ತಿರುಳಿನಿಂದ ತಯಾರಿಸಲಾಗುತ್ತದೆ. ಕಳಿತ ಮಾವಿನಹಣ್ಣಿನ ತಿರುಳನ್ನು ಸಾಮಾನ್ಯವಾಗಿ ಕೈಯಿಂದ ತೆಗೆಯಲಾಗುತ್ತದೆ. ಇದನ್ನು ಪೂರಿ ಅಥವಾ ಚಪಾತಿಯ ಜೊತೆಗೆ ಸೇವಿಸಲಾಗುತ್ತದೆ. ಅದರ ರುಚಿಯನ್ನು ಹೆಚ್ಚಿಸಲು ಕೆಲವೊಮ್ಮೆ ತಿರುಳಿಗೆ ತುಪ್ಪ ಮತ್ತು ಹಾಲನ್ನು ಸೇರಿಸಲಾಗುತ್ತದೆ. ಸಿಹಿಯನ್ನು ಹೊಂದಾಣಿಕೆ ಮಾಡಲು ಸಕ್ಕರೆಯನ್ನು ಕೂಡ ಸೇರಿಸಲಾಗುತ್ತದೆ. ಇದನ್ನು ಹಲವುವೇಳೆ ಆಚರಣೆಗಳು ಮತ್ತು ಮದುವೆಗಳಲ್ಲಿ ಏಲಕ್ಕಿ ಹಾಗೂ ತುಂಡರಿಸಿದ ಹಣ್ಣುಗಳೊಂದಿಗೆ ಸೇವಿಸಲಾಗುತ್ತದೆ.

ಆಮ್‍ರಸ್ ಒಂದು ಸಾಂಪ್ರದಾಯಿಕ ಗುಜರಾತಿ ಖಾದ್ಯವೂ ಆಗಿದೆ. ಇದು ಸಕ್ಕರೆ ಸೇರಿಸಿದ ಮಾವಿನ ಹಣ್ಣಿನ ತಿರುಳನ್ನು ಹೊಂದಿರುತ್ತದೆ. ಹಣ್ಣಿನ ನಾರಿನಂಥ ಎಳೆಗಳನ್ನು ತೆಗೆಯಲು ತಿರುಳನ್ನು ಮಸ್ಲಿನ್ ಬಟ್ಟೆಯ ಮೂಲಕ ಸೋಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ರೋಟ್ಲಿ ಅಥವಾ ಪೂರಿಗಳೊಂದಿಗೆ ತಿನ್ನಲಾಗುತ್ತದೆ.

ಉಲ್ಲೇಖಗಳು 

ಪಾನೀಯಗಳು
ಆಮ್ಲೆಟ್ (ತಿಂಡಿ)

ಆಮ್ಲೆಟ್   ಹೆಸರಿನ  ಲೇಖನಕ್ಕಾಗಿ ಆಮ್ಲೆಟ್ (ಚಲನಚಿತ್ರ)   ಅನ್ನು ಕ್ಲಿಕ್ಕಿಸಿ.

ಪಾಕಪದ್ಧತಿಯಲ್ಲಿ, ಆಮ್ಲೆಟ್ ಎಂದರೆ ಬಿರುಸಾಗಿ ಕಲಕಿದ ಮೊಟ್ಟೆಗಳಿಂದ ತಯಾರಿಸಲಾದ ಖಾದ್ಯ. ಇದನ್ನು ಬಾಣಲೆಯಲ್ಲಿ ಎಣ್ಣೆ ಅಥವಾ ಬೆಣ್ಣೆಯೊಂದಿಗೆ (ಕಲಕದೇ) ಕರಿಯಲಾಗುತ್ತದೆ. ಆಮ್ಲೆಟ್ ಒಳಗೆ ಗಿಣ್ಣು, ಚೈವ್ಸ್, ತರಕಾರಿಗಳು, ಅಣಬೆಗಳು, ಮಾಂಸ (ಹಲವುವೇಳೆ ಹ್ಯಾಮ್ ಅಥವಾ ಬೇಕನ್), ಅಥವಾ ಮೊದಲು ಹೇಳಲಾದ ಪದಾರ್ಥಗಳ ಯಾವುದೋ ಸಂಯೋಜನೆಯಂತಹ ಹೂರಣವನ್ನು ತುಂಬಿ ಸುತ್ತುವುದು ಸಾಮಾನ್ಯವಾಗಿದೆ. ಇಡೀ ಮೊಟ್ಟೆಗಳು ಅಥವಾ ಮೊಟ್ಟೆಯ ಬಿಳಿ ಭಾಗವನ್ನು ಹಲವುವೇಳೆ ಸ್ವಲ್ಪ ಪ್ರಮಾಣದಲ್ಲಿ ಹಾಲು, ಕೆನೆ, ಅಥವಾ ನೀರು ಸೇರಿಸಿ ಕಲಕಲಾಗುತ್ತದೆ.

ಎಗ್ ಅಪ್ಪಂ ಹುದುಗು ಬರಿಸಿದ ಅಕ್ಕಿ ಹಿಟ್ಟು ಮತ್ತು ತೆಂಗಿನ ಹಾಲಿನಿಂದ ತಯಾರಿಸಲಾದ ಆಮ್ಲೆಟ್ ಆಗಿದೆ. ಅಪ್ಪಂ ಬೇಯುತ್ತಿರುವಾಗ ಮೊಟ್ಟೆಯನ್ನು ಹಿಟ್ಟಿನ ಮೇಲೆ ಒಡೆದು ಹಾಕಲಾಗುತ್ತದೆ.

ಪಾರ್ಸಿ ಪಾಕಪದ್ಧತಿಯಲ್ಲಿ, ಪೋರಾ ಮೊಟ್ಟೆಗಳು, ಈರುಳ್ಳಿ, ಟೊಮೇಟೊ, ಹಸಿರು ಮೆಣಸಿನಕಾಯಿ ಮತ್ತು ಕೊತ್ತಂಬರಿ ಸೊಪ್ಪು ಸೇರಿಸಿ ತಯಾರಿಸಲಾದ ಆಮ್ಲೆಟ್ ಆಗಿರುತ್ತದೆ. ಇದನ್ನು ಸಾಮಾನ್ಯವಾಗಿ ಬೆಳಗಿನ ತಿಂಡಿಯಲ್ಲಿ ಚಹಾ ಮತ್ತು ಬ್ರೆಡ್‍ನೊಂದಿಗೆ ಬಡಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಸೀಖ್ ಕಬಾಬ್

ಸೀಖ್ ಕಬಾಬ್ ದಕ್ಷಿಣ ಏಷ್ಯಾದಲ್ಲಿ ಜನಪ್ರಿಯವಾಗಿರುವ ಒಂದು ಬಗೆಯ ಕಬಾಬ್. ಇದನ್ನು ಮಸಾಲೆ ಸೇರಿಸಿದ ಕೊಚ್ಚಿದ ಅಥವಾ ರುಬ್ಬಿದ ಮಾಂಸದಿಂದ, ಸಾಮಾನ್ಯವಾಗಿ ಕುರಿಮರಿ ಮಾಂಸ, ಗೋಮಾಂಸ ಅಥವಾ ಕೋಳಿಮಾಂಸದಿಂದ ತಯಾರಿಸಲಾಗುತ್ತದೆ. ಮಾಂಸವನ್ನು ಲೋಹದ ಕೋಲುಗಳ ಮೇಲೆ ಉರುಳೆಯಾಕಾರವಾಗಿ ರೂಪಿಸಿ ಜಾಲರಿ ಕೆಂಡದ ಮೇಲೆ ಸುಡಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ  ಮಂಗಲ್ ಅಥವಾ ಬಾರ್ಬಿಕ್ಯೂ ಮೇಲೆ ಅಥವಾ ಒಂದು ತಂದೂರ್‌ನಲ್ಲಿ ಬೇಯಿಸಲಾಗುತ್ತದೆ.

ಸೀಖ್ ಕಬಾಬ್‍ಗಳು ಮೃದು ಮತ್ತು ರಸವತ್ತಾಗಿರುತ್ತವೆ. ಇವುಗಳಿಗೆ ಶುಂಠಿ, ಬೆಳ್ಳುಳ್ಳಿ, ಹಸಿರು ಮೆಣಸಿನಕಾಯಿ, ಖಾರದ ಪುಡಿ ಮತ್ತು ಗರಂ ಮಸಾಲಾದಂತಹ ವಿವಿಧ ಸಂಬಾರ ಪದಾರ್ಥಗಳು, ಜೊತೆಗೆ ನಿಂಬೆ ರಸ, ಕೊತ್ತಂಬರಿ ಮತ್ತು ಪುದೀನಾ ಎಲೆಗಳನ್ನು ಸೇರಿಸಿ ರುಚಿಗೊಳಿಸಲಾಗಿರುತ್ತದೆ.

ಕೆಲವು ಜನಪ್ರಿಯ ಸೀಖ್ ಕಬಾಬ್‍ಗಳೆಂದರೆ ಟುಂಡೆ ಕೇ ಕಬಾಬ್, ಕಾಕೋರಿ ಕಬಾಬ್ ಮತ್ತು ಗಿಲಾಫ಼ಿ ಸೀಖ್ ಕಬಾಬ್. ಭಾರತದಲ್ಲಿ ಸಸ್ಯಾಹಾರಿ ಸೀಖ್ ಕಬಾಬ್‍ಗಳು ಜನಪ್ರಿಯವಾಗಿವೆ ಮತ್ತು ಇವನ್ನು ಹುರುಳಿಕಾಯಿ, ಗಜ್ಜರಿ, ಆಲೂಗಡ್ಡೆ, ಹೂಕೋಸು ಮತ್ತು ಹಸಿರು ಬಟಾಣಿಗಳಿಂದ ತಯಾರಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಜಂಟಿ ಪ್ರವೇಶ ಪರೀಕ್ಷೆ

ಜಂಟಿ ಪ್ರವೇಶ ಪರೀಕ್ಷೆ (ಜೆಇಇ) ಭಾರತದ ವಿವಿಧ ಎಂಜಿನಿಯರಿಂಗ್ ಕಾಲೇಜುಗಳಿಗೆ ಪ್ರವೇಶಕ್ಕಾಗಿ ನಡೆಸಲಾಗುವ ಎಂಜಿನಿಯರಿಂಗ್ ಪ್ರವೇಶ ಪರೀಕ್ಷೆಯಾಗಿದೆ. ಇದನ್ನು ಎರಡು ವಿಭಿನ್ನ ಪರೀಕ್ಷೆಗಳಿಂದ ರಚಿಸಲಾಗಿದೆ - ಜೆಇಇ ಮೇನ್ಸ್ ಮತ್ತು ಜೆಇಇ ಅಡ್ವಾನ್ಸ್ಡ್ .   

[ ಉಲ್ಲೇಖದ ಅಗತ್ಯವಿದೆ ]

ಭಾರತ ಸರ್ಕಾರದ ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯದ (ಎಂಎಚ್‌ಆರ್‌ಡಿ) ವರದಿಗಳ ಪ್ರಕಾರ, ಭಾರತದಾದ್ಯಂತ ಖಾಸಗಿ ಸಂಸ್ಥೆಗಳು ಸೇರಿದಂತೆ ಎಲ್ಲಾ ಎಂಜಿನಿಯರಿಂಗ್ ಕಾಲೇಜುಗಳಿಗೆ ನೀಟ್‌ನ ರೇಖೆಗಳ ಆಧಾರದ ಮೇಲೆ ದೇಶ್ಯಾದ್ಯಂತ ಕೇವಲ ಒಂದು ಸಾಮಾನ್ಯ ಎಂಜಿನಿಯರಿಂಗ್ ಪ್ರವೇಶ ಪರೀಕ್ಷೆಯನ್ನು ನಡೆಸಲು ಸರ್ಕಾರ ಚಿಂತಿಸುತ್ತಿದೆ .

ಜೆಇಇ ಮೇನ್ಸ್ 
ಜೆಇಇ ಮೇನ್ ಪ್ರಶ್ನೆಪತ್ರಿಕೆ -1 ಮತ್ತು ಪ್ರಶ್ನೆಪತ್ರಿಕೆ -2 ಎಂಬ ಎರಡು ಪತ್ರಿಕೆಗಳನ್ನು ಹೊಂದಿದೆ. ಅಭ್ಯರ್ಥಿಗಳು ಒಂದು ಅಥವಾ ಎರಡನ್ನೂ ಆಯ್ಕೆ ಮಾಡಬಹುದು. ಎರಡೂ ಪತ್ರಿಕೆಗಳು ಬಹು ಆಯ್ಕೆ ಪ್ರಶ್ನೆಗಳನ್ನು ಒಳಗೊಂಡಿರುತ್ತವೆ. ಪೇಪರ್ 1 ಬಿಇ / ಬಿಟೆಕ್ ಕೋರ್ಸ್‌ಗಳ ಪ್ರವೇಶಕ್ಕಾಗಿ ಮತ್ತು ಆನ್‌ಲೈನ್‌ನಲ್ಲಿ ಮಾತ್ರ ನಡೆಸಲಾಗುತ್ತದೆ. ಪೇಪರ್ -2 ಬಿ.ಆರ್ಚ್ ಮತ್ತು ಬಿ.ಪ್ಲಾನಿಂಗ್ ಕೋರ್ಸ್‌ಗಳಲ್ಲಿ ಪ್ರವೇಶಕ್ಕಾಗಿ ಮತ್ತು ಆಫ್‌ಲೈನ್‌ನಲ್ಲಿ ಮಾತ್ರ ನಡೆಸಲಾಗುತ್ತದೆ. ಜನವರಿ 2020 ರಿಂದ ಬಿ. ಪ್ಲ್ಯಾನಿಂಗ್ ಕೋರ್ಸ್‌ಗಳಿಗೆ ಪ್ರತ್ಯೇಕವಾಗಿ ಹೆಚ್ಚುವರಿ ಪೇಪರ್ - 3 ಅನ್ನು ಪರಿಚಯಿಸಲಾಗುತ್ತಿದೆ.  

ಜೆಇಇ ಮುಖ್ಯ (ಮೇನ್ಸ್), ಜೆಇಇ ಅಡ್ವಾನ್ಸ್ಡ್ ಗಿಂತ ಭಿನ್ನವಾಗಿ, ಸ್ಥಿರ ಪರೀಕ್ಷೆಯ ರಚನೆಯನ್ನು ಹೊಂದಿದೆ ಮತ್ತು ಪ್ರತಿವರ್ಷ ಬದಲಾವಣೆಗೆ ಒಳಪಡುವುದಿಲ್ಲ. ಪೇಪರ್ -1 ಮೂರು ಗಂಟೆಗಳ ಅವಧಿಯನ್ನು ಹೊಂದಿದೆ ಮತ್ತು ಪ್ರತಿ ಮೂರು ವಿಷಯಗಳಲ್ಲಿ (ಭೌತಶಾಸ್ತ್ರ, ರಸಾಯನಶಾಸ್ತ್ರ ಮತ್ತು ಗಣಿತ) ಮೂವತ್ತು ಬಹು-ಆಯ್ಕೆ (ಒಂದು ಉತ್ತರ ಸರಿಯಾದ) ಪ್ರಶ್ನೆಗಳನ್ನು ಒಳಗೊಂಡಿದೆ. ಸರಿಯಾದ ಉತ್ತರಗಳಿಗಾಗಿ 4 ಅಂಕಗಳನ್ನು ನೀಡಲಾಗುತ್ತದೆ ಮತ್ತು ತಪ್ಪಾದ ಉತ್ತರಗಳಿಗಾಗಿ 1 ಅಂಕವನ್ನು ಕಡಿತಗೊಳಿಸಲಾಗುತ್ತದೆ. 

ಪ್ರತಿ ವಿಷಯಕ್ಕೆ 20 + 5 ಪ್ರಶ್ನೆಗಳನ್ನು ಒಳಗೊಂಡಿರುವ ಹೊಸ ಮಾದರಿಯನ್ನು ಜನವರಿ 2020 ರಲ್ಲಿ ಪರಿಚಯಿಸಲಾಗಿದೆ. ಇದರಲ್ಲಿ 20 ಬಹು ಆಯ್ಕೆ ಪ್ರಶ್ನೆಗಳು + 5 ಸಂಖ್ಯಾ ಪ್ರಕಾರದ (ಲೆಕ್ಕಗಳ ರೀತಿಯ) ಪ್ರಶ್ನೆಗಳಿರುತ್ತವೆ. ಬಹು ಆಯ್ಕೆ ಪ್ರಶ್ನೆಗಳಲ್ಲಿ ಸರಿಯಾದ ಉತ್ತರಗಳಿಗಾಗಿ 4 ಅಂಕಗಳನ್ನು ನೀಡಲಾಗುತ್ತದೆ ಮತ್ತು ಸಂಖ್ಯಾ ಪ್ರಕಾರದ ಪ್ರಶ್ನೆಗಳಿಂದ ಯಾವುದೇ ಅಂಕಗಳನ್ನು ಕಡಿತಗೊಳಿಸಲಾಗುವುದಿಲ್ಲ.  

2013 ರಿಂದ 2016 ರವರೆಗೆ, ಜೆಇಇ ಮುಖ್ಯ ಪರೀಕ್ಷೆಯ ಅಖಿಲ ಭಾರತ ర్యాంಕನ್ನು ನಿರ್ಧರಿಸುವಲ್ಲಿ ಹನ್ನೆರಡನೇ ತರಗತಿ ಶಾಲಾ ಮಂಡಳಿ (ಬೋರ್ಡ್) ನಡೆಸುವ ಪರೀಕ್ಷೆಯಲ್ಲಿ ಪಡೆದ ಅಂಕಗಳಿಗೆ 40% ಅಂಕಗಳನ್ನು ಪರಿಗಣಿಸಲಾಗುತ್ತದೆ.

ಪ್ರತಿ ವರ್ಷದ ಅಭ್ಯರ್ಥಿಗಳ ಸಂಖ್ಯೆ 
ಜೆಇಇ ಮುಖ್ಯ ಪರೀಕ್ಷೆಯನ್ನು ತೆಗೆದುಕೊಳ್ಳುವ ಅಭ್ಯರ್ಥಿಗಳ ಸಂಖ್ಯೆಯು ಹಿಂದಿನ ವರ್ಷಗಳಲ್ಲಿ ಬದಲಾಗಿದೆ. ಕೆಳಗಿನ ಕೋಷ್ಟಕದಲ್ಲಿ ತೋರಿಸಿರುವಂತೆ 2016 ರಲ್ಲಿ, ಹಿಂದಿನ ಮೂರು ವರ್ಷಗಳಿಗೆ ಹೋಲಿಸಿದರೆ ಕಡಿಮೆ ಆಕಾಂಕ್ಷಿಗಳು ನೋಂದಾಯಿಸಿಕೊಂಡಿದ್ದಾರೆ. 2014 ರಲ್ಲಿ ಜೆಇಇ ಮೇನ್‌ಗಾಗಿ ಅತಿಹೆಚ್ಚು 13.56 ಲಕ್ಷ ಅಭ್ಯರ್ಥಿಗಳು ಹಾಜರಾಗಿದ್ದರು.

ಜೆಇಇ ಅಡ್ವಾನ್ಸ್ಡ್ 
ಜೆಇಇ-ಮೇನ್ ಪರೀಕ್ಷೆಯಲ್ಲಿ ಉನ್ನತ ಅಂಕಗಳನ್ನು ತೆಗೆದುಕೊಳ್ಳುವ ವಿದ್ಯಾರ್ಥಿಗಳು ಜೆಇಇ-ಅಡ್ವಾನ್ಸ್ಡ್ ಪರೀಕ್ಷೆಗೆ ಅರ್ಹತೆ ಪಡೆಯುತ್ತಾರೆ. 2018 ರಲ್ಲಿ, 224,000 ವಿದ್ಯಾರ್ಥಿಗಳಿಗೆ ಜೆಇಇ-ಅಡ್ವಾನ್ಸ್ಡ್ ತೆಗೆದುಕೊಳ್ಳಲು ಅನುಮತಿ ನೀಡಲಾಯಿತು,  ಇದು 2017 ರಲ್ಲಿ 220,000 ಮತ್ತು 2016 ರಲ್ಲಿ 200,000 ದಿಂದ ಹೆಚ್ಚಾಗಿದೆ.

ಉಲ್ಲೇಖಗಳು
ಕೈಲಾಂಚ

ಕೈಲಾಂಚ ಪಟ್ಟಣವು ರಾಮನಗರ ಜಿಲ್ಲೆಯ ರಾಮನಗರ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.

ಕೈಲಾಂಚ ಗ್ರಾಮ ಪಂಚಾಯತಿಯನ್ನು ಹೊಂದಿರುವ ಗ್ರಾಮ
ಕೂಟಗಲ್

ಕೂಟಗಲ್: ನಗರವು ರಾಮನಗರ ಜಿಲ್ಲೆಯ ರಾಮನಗರ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.

ಕೂಟಗಲ್ ಗ್ರಾಮ ಪಂಚಾಯತಿಯನ್ನು ಹೊಂದಿರುವ ಗ್ರಾಮ.
ವಿರೂಪಾಕ್ಷಿ ಪುರ

ವಿರೂಪಾಕ್ಷಿ ಪುರ: ನಗರವು ರಾಮನಗರ ಜಿಲ್ಲೆಯ ರಾಮನಗರ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.

ವಿರೂಪಾಕ್ಷಿ ಪುರ ಗ್ರಾಮ ಪಂಚಾಯತಿಯನ್ನು ಹೊಂದಿರುವ ಗ್ರಾಮ.
ಛುರ್ಪಿ

ಛುರ್ಪಿ ಅಥವಾ ಡುರ್ಖಾ ಹಿಮಾಲಯದ ಪ್ರದೇಶಗಳಾದ ನೇಪಾಳ, ಸಿಕ್ಕಿಂ, ದಾರ್ಜೀಲಿಂಗ್, ಕಾಲಿಂಪೊಂಗ್, ಭೂತಾನ್ ಮತ್ತು ಟಿಬೆಟ್‍ನಲ್ಲಿ ಸೇವಿಸಲ್ಪಡುವ ಸಾಂಪ್ರದಾಯಿಕ ಗಿಣ್ಣಾಗಿದೆ. ಛುರ್ಪಿಯ ಎರಡು ವೈವಿಧ್ಯಗಳೆಂದರೆ ಮೃದು ವಿಧ (ಸಾಮಾನ್ಯವಾಗಿ ಅನ್ನದೊಂದಿಗೆ ಪಕ್ಕ ಖಾದ್ಯವಾಗಿ ಸೇವಿಸಲ್ಪಡುತ್ತದೆ) ಮತ್ತು ಗಟ್ಟಿ ವಿಧ (ಅಡಿಕೆಯಂತೆ ಅಗಿಯಲ್ಪಡುತ್ತದೆ). ಇದು ನೇಪಾಳಕ್ಕೆ ಸ್ಥಳೀಯವಾಗಿದೆಯೆಂದು ಪರಿಚಿತವಾಗಿದೆ.

ಛುರ್ಪಿಯನ್ನು ಸ್ಥಳೀಯ ಹಾಲುಮನೆಯಲ್ಲಿ ಅಥವಾ ಮನೆಯಲ್ಲಿ ಮಜ್ಜಿಗೆಯಿಂದ ತಯಾರಿಸಲಾಗುತ್ತದೆ. ಮಜ್ಜಿಗೆಯನ್ನು ಕುದಿಸಿ ಪಡೆಯಲಾದ ಘನ ಮುದ್ದೆಯನ್ನು ದ್ರವದಿಂದ ಪ್ರತ್ಯೇಕಿಸಿ ನೀರನ್ನು ಬಸಿಯಲು ತೆಳುವಾದ ಬಟ್ಟೆಯಿಂದ ಸುತ್ತಿ ನೇತು ಹಾಕಲಾಗುತ್ತದೆ. ಇದು ಮೃದುವಾಗಿ, ಬಿಳಿಬಣ್ಣದ್ದಾಗಿದ್ದು ರುಚಿಯಲ್ಲಿ ತಟಸ್ಥವಾಗಿರುತ್ತದೆ. ಆದರೆ, ಇದಕ್ಕೆ ಹುಳಿ ರುಚಿ ಬರಲು ಹಲವುವೇಳೆ ಸ್ವಲ್ಪ ಸಮಯದವರೆಗೆ ಹುಳಿಯಾಗಲು ಬಿಡಲಾಗುತ್ತದೆ.

ಉಲ್ಲೇಖಗಳು 

ಆಹಾರ
ಮಟನ್ ಕರಿ

ಮಟನ್ ಕರಿ (ಕೋಶಾ ಮಾಂಗ್‍ಶೋ) ಕುರಿಮಾಂಸ (ಅಥವಾ ಕೆಲವೊಮ್ಮೆ ಮೇಕೆ ಮಾಂಸ) ಮತ್ತು ತರಕಾರಿಗಳಿಂದ ತಯಾರಿಸಲ್ಪಡುವ ಒಂದು ಭಾರತೀಯ ಮೇಲೋಗರ ಖಾದ್ಯವಾಗಿದೆ. ಉತ್ತರ ಭಾರತದಲ್ಲಿ ಬಹಳ ಜನಪ್ರಿಯವಾಗಿರುವ, ಮುಖ್ಯವಾಗಿ ಬಂಗಾಳ ಪ್ರದೇಶದಲ್ಲಿ ಜನಪ್ರಿಯವಾಗಿರುವ ಈ ಖಾದ್ಯವು ದಕ್ಷಿಣ ಏಷ್ಯಾದ ಎಲ್ಲ ರಾಜ್ಯಗಳು, ದೇಶಗಳು ಮತ್ತು ಪ್ರದೇಶಗಳಾದ್ಯಂತ ಭಿನ್ನವಾದ ವೈವಿಧ್ಯಗಳಲ್ಲಿ ಕಂಡುಬರುತ್ತದೆ.

ಮಟನ್ ಕರಿಯನ್ನು ಮೂಲತಃ ಉರಿ ಹಚ್ಚಿ ದೊಡ್ಡ ಮಡಕೆಯಲ್ಲಿ ತಯಾರಿಸಲಾಗುತ್ತಿತ್ತು. ಇದನ್ನು ಈಗ ಪ್ರೆಷರ್ ಕುಕರ್ ಮತ್ತು ನಿಧಾನ ಕುಕರ್‌ಗಳನ್ನು ಬಳಸಿ ತಯಾರಿಸಬಹುದು. ಮಟನ್ ಕರಿಯನ್ನು ಅನ್ನದೊಂದಿಗೆ ಅಥವಾ ನಾನ್ ಅಥವಾ ಪರೋಟಾದಂತಹ ಭಾರತೀಯ ಬ್ರೆಡ್‍ಗಳೊಂದಿಗೆ ಬಡಿಸಬಹುದು. ಈ ಖಾದ್ಯವನ್ನು ರಾಗಿಯೊಂದಿಗೂ ಬಡಿಸಲಾಗಿದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಸಂದೇಶ್

ಸಂದೇಶ್ ಭಾರತೀಯ ಉಪಖಂಡದಲ್ಲಿನ ಪೂರ್ವ ಭಾಗದಲ್ಲಿರುವ ಬಂಗಾಳ ಪ್ರದೇಶದಿಂದ ಹುಟ್ಟಿಕೊಂಡ ಒಂದು ಸಿಹಿ ತಿನಿಸಾಗಿದೆ. ಇದನ್ನು ಹಾಲು ಮತ್ತು ಸಕ್ಕರೆಯಿಂದ ತಯಾರಿಸಲಾಗುತ್ತದೆ. ಕೆಲವು ಪಾಕವಿಧಾನಗಳು ಛೇನಾ ಅಥವಾ ಪನೀರ್‌ನ (ಇದನ್ನು ಹಾಲನ್ನು ಹೆಪ್ಪುಗಟ್ಟಿಸಿ ಅದರಿಂದ ಹಾಲೊಡಕನ್ನು ಬೇರೆಮಾಡಿ ತಯಾರಿಸಲಾಗುತ್ತದೆ) ಬಳಕೆಯನ್ನು ಬೇಡುತ್ತವೆ. ಢಾಕಾ ಪ್ರದೇಶದಲ್ಲಿನ ಕೆಲವು ಜನರು ಇದನ್ನು ಪ್ರಾಣಹರ (ಅಕ್ಷರಶಃ ಹೃದಯ ಕದಿಯುವಂಥದ್ದು) ಎಂದು ಕರೆಯುತ್ತಾರೆ. ಇದು ಸಂದೇಶ್‍ನ ಮೃದು ಬಗೆಯಾಗಿದ್ದು ಇದನ್ನು ಖೋವಾ ಹಾಗೂ ಮೊಸರಿನ ಸಾರದಿಂದ ತಯಾರಿಸಲಾಗುತ್ತದೆ.

ಸಂದೇಶ್‍ನ ಅತ್ಯಂತ ಸರಳ ಬಗೆಯೆಂದರೆ ಮಖಾ ಸಂದೇಶ್ (ಮಖಾ = ನಾದಿದ). ಛೇನಾವನ್ನು ಸಕ್ಕರೆಯೊಂದಿಗೆ ಕಡಿಮೆ ಉರಿಯಲ್ಲಿ ಚಿಮ್ಮಿಸಿ ಇದನ್ನು ತಯಾರಿಸಲಾಗುತ್ತದೆ. ಸಂದೇಶ್ ಮೂಲಭೂತವಾಗಿ ಸಿಹಿಯಾಗಿಸಿದ ಬಿಸಿ ಛೇನಾ ಆಗಿರುತ್ತದೆ. ಇದಕ್ಕೆ ಚೆಂಡಿನ ಆಕಾರ ನೀಡಲಾದಾಗ, ಇದನ್ನು ಕಾಂಚಾಗೊಲ್ಲ (ಕಾಂಚಾ = ಹಸಿ; ಗೊಲ್ಲ = ಚೆಂಡು) ಎಂದು ಕರೆಯಲಾಗುತ್ತದೆ. ಹೆಚ್ಚು ಸಂಕೀರ್ಣವಾದ ಮತ್ತು ವಿಸ್ತಾರವಾಗಿ ತಯಾರಿಸಲಾದ ಸಂದೇಶ್‍ಗೆ ಛೇನಾವನ್ನು ಒಣಗಿಸಿ ಒತ್ತಿ ಸೋಸಿ, ಹಣ್ಣುಗಳ ತಿರುಳಿನಿಂದ ರುಚಿಗೊಳಿಸಿ, ಕೆಲವೊಮ್ಮೆ ಬಣ್ಣಗಳನ್ನೂ ಸೇರಿಸಿ, ಅನೇಕ ವಿಭಿನ್ನ ಮಟ್ಟಗಳ ಸ್ನಿಗ್ಧತೆ ಬರುವವರೆಗೆ ಬೇಯಿಸಲಾಗುತ್ತದೆ.

ಉಲ್ಲೇಖಗಳು 

ಸಿಹಿ ತಿನಿಸುಗಳು
ಕರ್ನಾಟಕ ಸಾಮಾನ್ಯ ಪ್ರವೇಶ ಪರೀಕ್ಷೆ (ಸಿಇಟಿ)

ಕರ್ನಾಟಕ ಸಾಮಾನ್ಯ ಪ್ರವೇಶ ಪರೀಕ್ಷೆ (ಸಿಇಟಿ ಅಥವಾ ಕೆ-ಸಿಇಟಿ ) ಕರ್ನಾಟಕ ರಾಜ್ಯದ ವೃತ್ತಿಪರ ಕೋರ್ಸ್‌ಗಳ ಪ್ರವೇಶಕ್ಕಾಗಿ ವಾರ್ಷಿಕವಾಗಿ ನಡೆಸಲಾಗುವ ಸಾಮಾನ್ಯ ಪ್ರವೇಶ ಪರೀಕ್ಷೆಯಾಗಿದೆ. ಸಿಇಟಿ ಪರೀಕ್ಷೆಯನ್ನು ಕರ್ನಾಟಕ ಪರೀಕ್ಷಾ ಪ್ರಾಧಿಕಾರ (ಕೆಇಎ) ನಡೆಸುತ್ತದೆ, ಇದು ಕರ್ನಾಟಕದ ಉನ್ನತ ಶಿಕ್ಷಣ ಸಚಿವಾಲಯದ ವ್ಯಾಪ್ತಿಗೆ ಬರುತ್ತದೆ. ಇದು ಕರ್ನಾಟಕ ರಾಜ್ಯದ ವಿವಿಧ ಶಿಕ್ಷಣ ಸಂಸ್ಥೆಗಳಲ್ಲಿ ಪೂರ್ಣ ಸಮಯದ ಎಂಜಿನಿಯರಿಂಗ್, ತಂತ್ರಜ್ಞಾನ, ಬಿ-ಫಾರ್ಮಾ, ಡಿ-ಫಾರ್ಮಾ, ಕೃಷಿ ಶಿಕ್ಷಣ (ಕೃಷಿ ವಿಜ್ಞಾನ) ಮತ್ತು ಪಶುವೈದ್ಯಕೀಯ ಕೋರ್ಸ್‌ಗಳ ಪ್ರವೇಶಕ್ಕಾಗಿ ನಡೆಸಲಾದ ಆಫ್‌ಲೈನ್ ಪರೀಕ್ಷೆಯಾಗಿದೆ. ಪ್ರವೇಶ ಪರೀಕ್ಷೆಯನ್ನು ನಡೆಸಲು ಮತ್ತು ಅರ್ಹತೆಯನ್ನು ನಿರ್ಧರಿಸಲು, ವಿವಿಧ ವೃತ್ತಿಪರ ಕೋರ್ಸ್‌ಗಳಲ್ಲಿ ಸೀಟುಗಳ ಸರ್ಕಾರಿ ಪಾಲುಗಾಗಿ ಮೊದಲ ವರ್ಷದ ಅಥವಾ ಪೂರ್ಣ ಸಮಯದ ವೃತ್ತಿಪರ ಕೋರ್ಸ್‌ಗಳ ಮೊದಲ ಸೆಮಿಸ್ಟರ್ ಪ್ರವೇಶಕ್ಕಾಗಿ ಕರ್ನಾಟಕ ಸರ್ಕಾರ 1994 ರಲ್ಲಿ ಸಾಮಾನ್ಯ ಪ್ರವೇಶ ಪರೀಕ್ಷಾ ಘಟಕವನ್ನು ಸ್ಥಾಪಿಸಿತು. ಸಿಇಟಿ ಪರೀಕ್ಷೆಯನ್ನು ಕರ್ನಾಟಕದಾದ್ಯಂತ ಬಹುತೇಕ ಎಲ್ಲಾ ಜಿಲ್ಲೆ - ನಗರಗಳಲ್ಲಿ ಏಪ್ರಿಲ್ - ಮೇ ತಿಂಗಳಲ್ಲಿ ನಡೆಸಲಾಗುತ್ತದೆ (ಸಾಮಾನ್ಯವಾಗಿ ಏಪ್ರಿಲ್ ಕೊನೆಯ ವಾರದಲ್ಲಿ).

ಪರೀಕ್ಷೆಯ ಬಗ್ಗೆ 
ಸಿಇಟಿ ಪರೀಕ್ಷೆಯನ್ನು ಆಫ್‌ಲೈನ್‌ನಲ್ಲಿ ನಡೆಸಲಾಗುತ್ತದೆ. ಪರೀಕ್ಷೆಯಲ್ಲಿ ಭೌತಶಾಸ್ತ್ರ, ರಸಾಯನಶಾಸ್ತ್ರ, ಗಣಿತ ಮತ್ತು ಜೀವಶಾಸ್ತ್ರ ಎಂಬ 4 ವಿಷಯಗಳು ಸೇರಿವೆ. ಸಿಇಟಿ ಪರೀಕ್ಷಾ ಮಾದರಿಯ ಪ್ರಕಾರ, ಎಲ್ಲ ವಿಷಯಗಳ ಸೇರಿಸಿ ಪ್ರಶ್ನೆ ಪತ್ರಿಕೆಯಲ್ಲಿ ಒಟ್ಟು 180 ಬಹು ಆಯ್ಕೆ ಪ್ರಶ್ನೆಗಳಿರುತ್ತವೆ. ಪ್ರತಿ ವಿಷಯವನ್ನು 80 ನಿಮಿಷಗಳ ಅವಧಿಯೊಂದಿಗೆ ತಲಾ 60 ಅಂಕಗಳಿಗೆ ನಡೆಸಲಾಗುತ್ತದೆ. ಎಲ್ಲ ವಿಷಯಗಳ ಪರೀಕ್ಷೆಗಳು ಒಂದೇ ದಿನ ಇರುವುದಿಲ್ಲ. ಸಾಮಾನ್ಯವಾಗಿ ಸಿಇಟಿ ವೇಳಾಪಟ್ಟಿಯ ಪ್ರಕಾರ ಒಂದು ದಿನದಲ್ಲಿ ಎರಡು ಪರೀಕ್ಷೆಗಳಿರುತ್ತವೆ. ಸಿಇಟಿ ಪರೀಕ್ಷೆಯ ಒಟ್ಟು ಅಂಕಗಳು 180. ಸಿಇಟಿ ಪಠ್ಯಕ್ರಮವು ಕರ್ನಾಟಕ ರಾಜ್ಯದ ಪದವಿಪೂರ್ವ ಶಿಕ್ಷಣ ಇಲಾಖೆಯಿಂದ ಸೂಚಿಸಲಾದ 1 ಮತ್ತು 2 ನೇ ವರ್ಷದ ಪಿಯುಸಿ ಪಠ್ಯಕ್ರಮವನ್ನು ಆಧರಿಸಿದೆ. ಪರೀಕ್ಷೆಯಲ್ಲಿ ಯಾವುದೇ ಋಣಾತ್ಮಕ ಅಂಕ ಇರುವುದಿಲ್ಲ. ಪರೀಕ್ಷೆಯನ್ನು ಇಂಗ್ಲಿಷ್ ಮತ್ತು ಕನ್ನಡ ಭಾಷೆಗಳಲ್ಲಿ ನಡೆಸಲಾಗುತ್ತದೆ. 

ಕರ್ನಾಟಕವನ್ನು ಹೊರತುಪಡಿಸಿ ಇತರ ರಾಜ್ಯಗಳ ವಿದ್ಯಾರ್ಥಿಗಳಿಗೆ ಮತ್ತು ರಾಜ್ಯದ ಹೊರಗೆ ವಾಸಿಸುವ ಕನ್ನಡಿಗ ವಿದ್ಯಾರ್ಥಿಗಳಿಗೆ ಕನ್ನಡ ಭಾಷಾ ಪರೀಕ್ಷೆ ನಡೆಸಲಾಗುತ್ತದೆ.

ಸಿಇಟಿ ಮೂಲಕ ನೀಡಲಾಗುವ ಕೋರ್ಸ್‌ಗಳು 
ಸಿಇಟಿ ಮೂಲಕ ವಿವಿಧ ವೃತ್ತಿಪರ ಕೋರ್ಸ್‌ಗಳನ್ನು ನೀಡಲಾಗುತ್ತದೆ. ವೈದ್ಯಕೀಯ ( ಎಂಬಿಬಿಎಸ್, ಬಿಡಿಎಸ್, ಬಿಎಎಂಎಸ್, ಇತ್ಯಾದಿ) ಪ್ರವೇಶ ಪರೀಕ್ಷೆಗೆ ಭಾರತದಲ್ಲಿ ನೀಟ್ ಪರೀಕ್ಷೆಯನ್ನು ರಾಷ್ಟ್ರೀಕರಣಗೊಳಿಸುವ ಮೊದಲು, ಸಿಇಟಿ ಪರೀಕ್ಷೆಯ ಮುಖಾಂತರ ಕರ್ನಾಟಕದಲ್ಲಿ ವೈದ್ಯಕೀಯ ಸೀಟುಗಳನ್ನು ನೀಡಲಾಗುತ್ತಿತ್ತು.

ಉಲ್ಲೇಖಗಳು
ಡಾಬ್ ಚಿಂಗಡಿ

ಡಾಬ್ ಚಿಂಗಡಿ  (ಚಿಂಗಡಿ ಡಾಬ್ ಎಂದೂ ಪರಿಚಿತವಾಗಿದೆ) ಸೀಗಡಿಯ ಒಂದು ಬಂಗಾಳಿ ಮೇಲೋಗರವಾಗಿದೆ. ಇದನ್ನು ಹಸಿರು ತೆಂಗಿನಕಾಯಿಯಲ್ಲಿ ಬೇಯಿಸಿ ಬಡಿಸಲಾಗುತ್ತದೆ.

ಘಟಕಾಂಶಗಳು 
ಮುಖ್ಯ ಘಟಕಾಂಶಗಳೆಂದರೆ ದೊಡ್ಡ ಗಾತ್ರದ ಸೀಗಡಿಗಳು, ಸ್ವಲ್ಪ ಕೊಬ್ಬರಿ ಇರುವ ಎಳೆ ತೆಂಗಿನಕಾಯಿ, ಜೊತೆಗೆ ಬೆಣ್ಣೆ ಅಥವಾ ತುಪ್ಪ ಅಥವಾ ಸಾಸಿವೆ ಎಣ್ಣೆ, ಈರುಳ್ಳಿ, ಅರಿಸಿನದ ಪುಡಿ, ಹೆಚ್ಚಿದ ಹಸಿರು ಮೆಣಸಿನಕಾಯಿ, ಬೆಳ್ಳುಳ್ಳಿ ಪೇಸ್ಟ್, ಮತ್ತು ಶುಂಠಿ ಪೇಸ್ಟ್. ಜೊತೆಗೆ ಸಂಬಾರ ಪದಾರ್ಥಗಳನ್ನು ಸೇರಿಸಿ ರುಚಿಗೊಳಿಸಲಾಗುತ್ತದೆ. ಸೀಗಡಿ ಮೇಲೋಗರವನ್ನು ಹಸಿರು ತೆಂಗಿನಕಾಯಿಯಲ್ಲಿ ಬೇಯಿಸಿ ಅದರಲ್ಲಿಯೇ ಬಡಿಸಲಾಗುವುದರಿಂದ, ಅದಕ್ಕೆ ವಿಭಿನ್ನ ರುಚಿ ಬರುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು